
Ce spune lumea despre Gogu 


(în loc de prefaţă) 


A, păi Gogu este un manager de proiect tare grozav! 
Încearcă să găsească soluţii pentru toate situaţiile în 
care este pus de Sefu’, dar şi de colegul său Mișu... si 
da, găseşte. Mă regăsesc în poveştile lui şi sunt sigură 
că te poate surprinde şi pe tine, fie că eşti un manager 


de proiect la început de drum, fie unul cu experienţă. 


DANIELA GANEA 


— Manager de proiect 


Gogu nu este de fapt despre... Gogu. Este în schimb 
despre proiecte şi, mai ales, despre oamenii din ele. De- 
spre cum faci ca să pui şi să tii în mișcare un angrenaj 


care pe lângă WBS, Gantt, plan de riscuri si de costuri 

implică şi multe emoţii care nu de puţine ori „dau pe 
afară”. Desi în opoziţie la o prima vedere, Gogu si Mișu 
sunt doar două fațete ale unui sistem complex, pe 
care, prin discuţii mucalite, ni-l relevă nouă, cititorilor, 


de fiecare dată dintr-o altă perspectivă. 


ALINA-MARIA TIMOFTE 


— Consultant senior, trainer şi coach 


Gogu? Mucalit, modest, un umăr pe care poţi să te 
sprijini, ştie ce vorbeşte, vorbeşte cu măsură, gândeşte 
mult și împărtăşeşte cu generozitate; are umor, e fără 


fiţe şi are o grămadă de prieteni! 


ROXANA MOCANU 
— Mentor, Game Changer, Antreprenor, 


Fondator HR Enterprise 


L-am plăcut pe Gogu de la prima lectură. Stârneşte o 
stare de bună dispoziţie şi curiozitatea de a citi mai de- 
parte. Nu ai cum să nu te regăseşti în monologul inte- 
rior superb, în situaţiile cu care se confruntă! Dacă iţi 
place să zambesti, nu rata aceasta carte! Dar o reco- 
mand cu drag şi managerilor de proiect care uită să 


mai zâmbească. :) 


ANA-MIRELA STOICA 


— Specialist Training si Dezvoltare 

Una dintre cele mai plăcute şi inedite incursiuni în lu- 
mea project management-ului. Pentru mine o adevă- 
rată plăcere să parcurg alături de Gogu călătoria plină 
de neprevăzut şi situaţii amuzante. Cartea Simonei re- 


prezintă în estenta „un manual altfel”. 


BOGDAN MELU 


— Scrum Master, Agile Coach şi Trainer 


Cat adevar in forma scrisa! Povesti inspirate din realita- 
te, expuse cu umor si din care poti invata foarte multe. 
Pentru mine Gogu este de fapt o conștientizare a reali- 
tatii intrucat altfel este greu sa privesti lucrurile obiec- 
tiv mai ales atunci cand esti implicat in situaţii similare. 


Imi sunt atat de cunoscute situatiile prezentate ... 


CRISTIANA BOGATEANU 
ー Trainer si consultant, antreprenor, 


co-fondator Academia inventeaza.ro & Zalmotek 


Gogu stă la loc de cinste în biblioteca mea. Mă sur- 
prinde cu fiecare povestioară şi mă regăsesc uneori în 
pildele sale. Impartaseste cu umor din experienta sa si 
mereu are un sfat bun pentru colegii lui. Citeste macar 


o povestioara, cu siguranţă te va cuceri si pe tine! 


IULIA ŞTEFĂNESCU 
— Marketing Manager 

Gogu, un exemplu de project manager plin de intelep- 
ciune, un mentor care îl sfătuiește cu mult umor pe 
Mişu — şi indirect pe toţi cei care îi citesc poveştile — ori 


de câte ori este necesar. 


DANIELA CHIRICIOAIA 
— Agile Project & Portfolio Manager 


Am citit cu mare plăcere Gogu. Am zâmbit des şi m-am 
regăsit în mai multe situaţii. Povestioarele sunt savu- 
roase datorită limbajului jovial şi soluţiilor găsite, iar 
Gogu este un personaj nostim care expune situaţii ti- 
pice, cu happy-end, din viaţa unui manager de proiect. 


ALINA MIOARA TRET 
ー Coordonator proiecte 


Faceţi cunoştinţă cu Gogu! 


Gogu este un personaj amuzant, cinic pe alocuri, un in- 
trovertit pentru care monologul interior reprezintă o 
alternativă la viaţa reală. Cu ajutorul lui Gogu, anali- 
zam diferite ipostaze din viata managerului de proiect 
şi a echipei sale şi sugerăm soluţii uşor de înţeles şi apli- 


cat. Cum ar spune Gogu... „aproape de bun-simt”. 


Velierul 


— Tata, mai zi-mi o dată, ce faci tu la serviciu? 

Frec menta, îi trecu prin cap lui Gogu, dar se ab- 
tinu să spună cu voce tare. Îi era ciudă că nu reuşise 
până acum să dea un răspuns pe înţelesul copilului, 
dar nici nu avea idee ce explicaţie să îi dea. Frate, n-o 
fi usor să gestionezi un proiect, dar uite că şi mai greu 
e să explici cum faci asta. Mormăi: 

— Conduc proiecte, asta fac. Da’ ce-ţi veni iar? 

— Ne-a zis Doamna să ne invităm părinţii să ne po- 
vestească cu ce se ocupă ei la serviciu, să ne dea exem- 
plu. Sia mai zis să le spunem să vină în uniformă. Dacă 
au... adaugă repede văzând grimasa lui Gogu. Că tatăl 


lui Mircea e pompier şi poate veni în uniformă si vine 

și mama Mariei care e doctor si are halat si tatăl lui 
Dănuţ e polițist... 

ー Aha... — zise Gogu 一 şi eu cum ai vrea să vin îm- 
brăcat? 

Copilul se uită la el cu ochii mari, se vedea că ro- 
titele i se învârt, se gândea intens dacă îl văzuse vreo- 
dată pe tatăl lui în vreun fel de îmbrăcăminte specială. 
Probabil că nu găsise nimic în memorie, că nu mai zise 
nimic, rămăsese doar cu ochii agatati de tatăl lui, in 
aşteptarea unui verdict. 

Și uite-asa se complică lucrurile, gândi Gogu. În loc 
să explic unuia singur, trebuie să explic unei clase în- 
tregi. Si nici n-am uniformă... Recapitula lista copilu- 
lui: pompier, medic, poliţist. Ei, cum să concurezi cu 
ei? E clar că au ce povesti, întâmplări extraordinare, 
situaţii care mai de care mai spectaculoase. Plus uni- 
forma... Vocea copilului sparse reveria: 

ー Și cum vă cheamă pe voi? 

Superman. Sau Wonderwoman, după caz. Ei, nu, 
nu spuse asta cu voce tare. În loc de asta întrebă: 

— Da’ când e întâlnirea asta a voastră cu părinţii? 

ー Oricând săptămâna viitoare, numai să anuntam 
din timp. Așa a spus Doamna. 

Asa a spus Doamna, îl maimutari Gogu pe copil in 


gând. S-a dus şi posibilitatea de a scăpa. Ce scuză să 

găseşti ca să tina o săptămână întreagă?! Mda, e seri- 
oasă treaba. 

— Uite, lasă-mă să mă gândesc si iti spun când pot sa 
vin, să o anunti pe Doamna. Si mă gândesc exact si ce 
să vă povestesc, să nu te fac de râs. E bine aşa? 

Copilului îi sticliră ochii, zâmbi satisfăcut, îşi sărută 
tatăl şi vizibil uşurat, aruncă de după umăr în timp ce 
ieşea din cameră: 

— Da, tata, e foarte bine. Ma bazez pe tine. 

Pompier, medic, poliţist. Pentru prima oară Gogu 
se gândea că are o meserie anostă. Ei, de unde, isi 
reveni el. că doar îmi place ceea ce fac. Doar că n-am 
uniformă, adăugă cu o urmă de regret. Dar nu haina 
face pe om. Si-apoi zău dacă nu sunt un fel de su- 
perman câteodată... Se surprinse zâmbind la gândul 
unor colanti stramti şi a unei pelerine roșii aruncate 
pe umăr, dar alungă imaginea hilară şi se concentră pe 


speech. 


Gogu transpirase, iar mâinile îi erau reci. El care 
tinea — fără nicio emoție — prezentări pentru mana- 
gement si pentru client, era timorat la gândul că va 


vorbi unor copii, colegi ai fiului său. Isi dădu seama ca 

voia să-i impresioneze mai mult decât pe orice poten- 
tial client. 

Toti ochii erau atintiti pe Gogu. fl căută din ochi pe 
fiul său, îl găsi şi îi zâmbi. Se concentră asupra lui şi în- 
cepu: 

— Fiul meu mi-a spus că până acum ati auzit despre 
ce face un mecanic auto, un pompier, un medic, un 
poliţist. Asa e? 

— Şi o farmacistă! adauga o fetiţă din spate. 

Alta cu uniformă, nu se putu abtine Gogu sa gân- 
dească, un inginer n-aţi găsit si voi... Dar ştia exact de- 
spre ce vrea să le vorbească copiilor, aşa că nu mai 
statu pe gânduri, ci continuă, scoțând din geantă o 
pelerină groasă de ploaie, cauciucată, uzată şi cu iz de 
apă sărată: 

— Eu sunt manager de proiect. Îşi puse tacticos pele- 
rina, făcu o pauză teatrală, râse în sinea lui, şi conti- 
nuă: şi am pelerina de ploaie a unui căpitan de velier. 
Pentru că ăsta este rolul nostru, de căpitan, doar că pe 
uscat. Coordonăm echipa pentru a duce velierul cu 
succes la destinație. Din momentul în care luăm nava 
în primire, noi suntem cei care decidem dacă folosim 
motorul sau velele, dacă şi când e momentul să ridi- 
căm ancora, care este viteza optimă cu care navigăm. 


Ne coordonăm echipa să țină un drum compas, să pro- 

grameze un mars, să folosească instrumentele de na- 
vigatie, să ridice şi să coboare pânzele. Toţi cei din 
echipă îşi ştiu rolul, dar căpitanul este cel care îi ajută 
să se sincronizeze, el interpretează datele meteo şi me- 
sajele de la țărm, el urmăreşte poziţionarea pe GPS, 
decide dacă ancoreaza peste noapte sau isi continua 
drumul. Pe timp frumos sau pe furtună, rolul meu este 
să păstrez echipa în siguranţă şi să mă asigur că munca 
ei nu este afectată de factorii externi. 

O fetiţă blondă, cu codițe, din primul rând, ridică 
brusc două degete în aer, dar nu mai aşteptă încuvi- 
intarea lui Gogu: 

— Nene, dar cine e în echipa ta? 

— Oricine poate fi în echipa mea: mecanici auto, 
pompieri, medici, politisti... chiar şi farmaciste. Gogu 


simţi cum îi creşte stima de sine. 


z 


Plinul de benzină 


Gogu îşi luă — tacticos, ca de obicei — tava cu mâncare, 
îl căută din ochi pe Mişu şi îi trebuiră câteva secunde 
până îl găsi. Frate, are asta un dar de a se așeza mereu în cel 
mai îndepărtat colt al sălii de mese, gândi amuzat pornind 
spre el. Răspunse la saluturi şi se simţi oarecum impor- 
tant văzând câţi se întrerupeau din mâncat să îl salute 
sau să-i ureze poftă bună. Deh, sunt de ceva ani in cos- 
melia asta... Se aşeză satisfăcut la masă lângă Mişu, îi 
zâmbi, dar realiză instantaneu eroarea majoră pe care 
tocmai o comisese. 

— Uff, Gogule, zi şi tu, ce să fac? 

Sa taci şi să mă laşi să-mi tihnească mâncarea, asta 
să faci. Evident, Gogu dădu replica numai în sinea 


lui, n-ar fi putut să-l amărască si mai mult pe Mișu. fi 

plăcea mult tânărul liniştit, calm până şi în situaţiile 
cele mai critice, cu vorba molcomă şi cu un puternic 
accent ardelenesc pe care nu si l-a pierdut nici în anii 
de facultate si nici ulterior în compania multinațională 
la care lucrau împreună de ceva timp. Numai eu îl mai 
pot scoate din liniştea şi calmul lui, chicoti — tot în sinea 
lui — Gogu. Îşi forţă o grimasă serioasă pe faţă şi oftă 
a acceptare, pregătindu-se — pentru a cel putin zecea 
oară în ziua respectivă — pentru lamentarile lui Mişu. 
— Mno, vezi Gogule, că până şi pe tine te apucă of- 
tatu’. Io ce să mai zic?! Îmi vine să mă duc la Sefu’... 
Se opri brusc, mâinile rămăseseră în aer așteptând 
continuarea fluxului verbal pentru a-și urma mişcarea. 
Sopti apăsat, aproape suierand fiecare cuvânt: Gogule, 
eşti un geniu! Se uită îndelung în toate direcţiile (Zic 
că-i radar, îşi spuse Gogu) şi se ridică imediat ce il lo- 
caliză pe Sefu’. Cum privirile îi rămăseseră lipite de 
masa la care Sefu’ isi savura liniștit prânzul, Mişu nu 
realiză când răsturnă tava si nici măcar nu dădu vreun 
semn că ar fi auzit zgomotul tacâmurilor care poposiră 
pe gresie. Paharul cu apă se clătină nehotărât, iar apoi 
decise să se verse în direcţia unui Gogu rămas cu gura 
căscată, incapabil să articuleze vreun cuvânt, neîn- 
telegand care este meritul lui în toată povestea. Sari 


însă în sus, imediat ce apa din cascada improvizată se 

scurse pe genunchii săi. Toata povestea părea ireală, 
desprinsă dintr-un film al cărei scenariu îi era total ne- 
cunoscut, aşa că îl urmă cu nedisimulată curiozitate pe 
Mişu. Zgomotul tacâmurilor şi defilarea cu pas apăsat 
al celor doi atrăsese şi atenţia celorlalți colegi, aşa că, 
pe când ajunseseră la masa lui Sefu’, toate privirile 
erau atintite spre ei. 

ー Sefu’, trebuie să mă ajuţi, că nu mai am nicio 
soluţie, ştii că deadline-ul îi mult prea strâns si noi 
am promis că livrăm la timp, dar acum toate resursele 
sunt luate de proiectul din Anglia. $i am tot cerut la 
tătă lumea, dar nimeni nu m-ajută, iar io sunt disperat, 
martor mi-i şi Gogu... se întoarse teatral spre acesta 
din urmă. 

Sefu’, imperturbabil, isi termină de mestecat îmbu- 
cătura, se uită lung la Mișu si spuse: 

— Poftă bună si tie, Misule. 

Hi-hi, dacă replica asta s-a dorit o ironie subtilă, hai că 
ti-a ieşit, rase Gogu pe sub mustață. Evident a fost mult 
prea subulă pentru Mişu sau cel puţin pentru starea de 
surescitare în care se afla acesta, căci omul nu îşi ieşi 
din ale lui nici măcar o clipă. Continuă fără să clipeas- 
că măcar: 

— Să ai şi mata, Sefu’, ce zici mă rezolvi şi pe mine cu 


o resursă externă? Numa’ două săptămâni, maxim trei. 

— Misule, zici că eşti fulger! Ce e cu viteza şi cu logo- 
reea asta, parcă n-ai fi tu. lar tu, Gogule, sterge-ti ran- 
jetul ăla de sub mustață, ai oameni să-i dai lui Mişu? 
Sau poate ai buget pentru resurse externe, ei? 

— Care oameni, Sefu’, că deja mi-ai luat doi. De un’ 
să-i dau mai multi?! ingheta Gogu. Se gândi apoi la 
buget şi se prinse imediat că a fost luat peste picior. 
Hai, măi Sefu’, zău asa, faci mişto de noi? 

— Păi, cine-a-nceput, măi băieţi? De unde bani pen- 
tru resurse externe? Mai Misule, sui că suntem la mi- 
nimum de buget, singura ta şansă este să renegociezi 
termenul. Nu putem să le facem pe toate deodată, iar 
compania zice că acum altele sunt priorităţile. Asta e, 
dacă buget nu e, nimic nu e... 

ー Numa’ unu”, Sefu’, bâigui cu ultimele puteri Mișu. 
Un om, măcar două săptămâni, cât poa’ să coste?! 

— Mai, Misule, ştii poanta cu picătura de benzină? 

Mişu dădu din cap a nestiinta. Hai că iar şi-a luat ae- 
rul sfătos, urmează o lecţie, nu putea Sefu’ să rateze o intrea- 
g sală de masă ca audienţă, îşi zise Gogu şi îşi trase un 
scaun să stea mai comod. Sefu’ se încruntă pentru o 
secundă, dar era prea dornic să spună povestea, aşa că 
dădu doar din mână a lehamite si continua: 

— Cică se duce unv’ la benzinărie şi îl întreabă pe 


cel de la pompă: Cât costă o picătură de benzină? Fugi 

de-aici, dom'le, nu costă nimic, e zero lei, răspunde 
acesta. Super, fă-mi şi mie plinul, picătură cu pică- 
tură... Asa si tu, Misule, nu e mare lucru o resursă, dar 


una azi, alte două mâine... 

Puiul la tavă 


Gogu armă alarma, stinse luminile şi ieşi din clădire. 
Salută portarul care fuma impasibil în faţa intrării, cu 
un aer de stăpân peste zecile de birouri rămase în în- 
tuneric, si isi înăbuşi un oftat. „Că doar nimeni nu mă 
obligă să stau ca portaru’ până la ora asta.” Orgoliul îl 
obligase, ,,da’ asta nu se pune”. Altădată ar fi zâmbit la 
propria-i remarcă, dar acum era prea amărât: păi cum, 
vine o copilita şi-i da lui indicaţii, lui, care e în compa- 


>» 


nia asta de şapte ani, „mă rog, șase jumate”, se corectă el 
singur. Dar nu despre asta era vorba, ci despre faptul 
că el, Gogu, nu numai că ştia tot ce mişcă în com- 
panie, ci mai mult, el era autorul procedurilor care 
acum erau puricate de „copiliţă”. „Care proceduri n-ar 


exista nici acum dacă n-aş fi tras eu acum trei ani o vară 

întreagă.” Si fusese felicitat de însuşi GM-ul companiei, 
care acum, uite, îi aduce „copiliţa” cu idei de optimi- 
zare. „Si Mişu asta care e în concediu tocmai acum...” La 
remarca asta i se declansa în minte filmul cu plecarea 
lui Mișu: apăru întâi imaginea unui Mişu ezitand la 
plecare şi imediat imaginea unui Gogu spunând cu în- 
credere în glas: Du-te, Misule, liniștit, mă descurc, nu-i 
o problemă! „Mada, ce-și face omu” cu mâna lui...” 

Afară se făcuse întuneric bine, iar trecători erau 
doar câţiva, dar el stătea aproape, la o aruncătură de 
bat. Rămăsese mult peste program ca să verifice încă 
o dată dosarul cu descrierea proceselor din firmă, să 
printeze ultimele versiuni, „căci da 一 reluă el şirul 
monologului interior 一 am făcut şi noi optimizări, cam 
peste tot. De aici şi versiunile. Doar că la aceste optimizări au 
contribuit cei din firmă, care ştiu cu ce se mănâncă treaba pe 
la noi. Uff...” Remarca privirile ciudate ale unui trecă- 
tor şi îşi dădu seama că monologul interior a devenit 
un fel de bolboroseală neinteligibilă. „Has că o tau raz- 
na.” Intra în casa scării si îl izbi un miros de friptură 
care îi alungă orice gând de procese, proceduri sau 
copilite cu idei de optimizare. „Pui umplut la cuptor” 
gândi el şi înghiţi în sec. „Mamă, si cat de bun ştie să îl 


facă!” Un zâmbet de satisfacţie i se lati pe toată fata, isi 

iubea soţia mult şi la fel de mult iubea şi ceea ce îi 
gătea ea. 

— Ia uite cum rânjeşte fasolea la mine, unde-ai stat 
până la ora asta? Parcă te-ai însurat cu firma, nu cu 
mine. Ia să-ţi dea firma de mâncare, dacă stai acolo 
până noaptea târziu! 

Dar ochii îi radeau, iar Gogu simţea dragostea ei în 
fiecare cuvânt. În timp ce se pregătea de masă, îi po- 
vesti soţiei toată tărăşenia cu optimizarea, raportă cu 
onestitate vârsta „copiliţei” — care împlinise treizeci -, 
dar îndârjirea îi trecuse deja, iar mintea îi stătea doar 
la mâncare. Când tava cu puiul umplut isi ocupă regal 
locul în mijlocul mesei, captă în totalitate atenţia lui 
Gogu, care nu mai prididea cu laudele. 

— Dar n-are tartita?! De ce i-ai taiat-o, în supa intot- 
deauna o laşi... 

— Nu m-am gândit prea mult, am tăiat-o că asa știam 
că se face. Asa face si mama. 

— Păi, si de ce? 

— Mai Gogule, tie nu ţi-e foame? Ce contează de ce, 
am tăiat-o şi gata. 

ー Ba mi-e foame si o să si mănânc, dar vreau să ne 
lămurim — zise Gogu, pus pe şotii, şi se întinse după te- 


lefon. 

— Cum adică să nu stim de ce facem ce facem? mai 
adaugă el râzând, în timp ce căuta în memorie nu- 
mărul mamei-soacre. 

Ştia că la ora asta urmăreşte serialul preferat si n-ar 
fi ratat pentru nimic în lume să o „scoată din atmos- 
feră” - citat din mama-soacra. Plus că n-avea cum să se 
lungeasca la vorbă, decât dacă - Doamne fereşte! — ar 
fi prins momentul de publicitate. 

Răspunsul îl luă prin surprindere: 

— Nu se taie, dragă, tartita, ce vă veni?! 

— Dar, mama, tu întotdeauna o tăiai când făceam 
acasă pui umplut! sări de colo şi soţia, sub presiunea 
nedreptatii ce i se făcea. 

— Ah, păi pe-atunci aveam tava aia mică, de nu inca- 
pea puiul întreg, de-aia tăiam tartita! Acum pot sa mă 
întorc la serial? Că n-aţi suna si voi în pauză să putem 
vorbi liniștiți... 

Discutia cu mama soacra fu scurtă — evident, de vre- 
me ce se uita la serial — si îl si binedispuse „hi-hi, îmi 
place să o enervez un pic”, dar îl puse pe gânduri. Con- 
strângerile s-au schimbat, dar obiceiul s-a păstrat... „Ce 
chestie..., iar dacă esti în interior, nu îți dai seama că anu- 
mite lucruri se modifică si continui să lucrezi asa cum te-ai 
obișnuit. În schimb, o ,,copilita” din exterior poate să vadă 
imediat unde nu mai sunt necesare vechile obiceiuri, aşa cum 


şi eu am văzut tartita...” 

Imaginea de ansamblu 


Sângele lui Gogu fierbea, iar el simţea că încet, încet, 
presiunea din interiorul capului îi creşte ireversibil. 
Deveni subit conștient că va exploda, iar sentimentul 
îl umplu de o liniște nefirească care îi şterse parcă ori- 
ce emoție, rămăsese doar un gust amar... Era momen- 
tul pentru o reacţie, acum ori niciodată. il intrerupse 
pe Sef: 

ー Zău, Sefu’, chiar nu e drept... Te iei de două 
săptămâni de întârziere în condiţiile în care am reu- 
şit să finalizăm proiectul cu bine, e acceptat de client, 
am făcut profit, am economisit din bugetul de risc... 
Iar clientul ne cere să mai lucrăm cu ei... Zau ca nu e 


drept. 

Vocea lui Gogu era calmă si nimeni nu zise nimic, 
toate privirile care înainte erau adânc înfipte în po- 
deaua sălii de şedinţe, acum se întoarseră spre Sefu’. 
Era clar că Gogu exprimase frustrarea fiecăruia din- 
tre ei: chiar făcuseră o treabă bună. Și condiţiile n-au 
fost tocmai ideale. Până la întâlnirea cu Sefu’, fuse- 
seră foarte mândri de ce reusisera să facă, s-au felici- 
tat unii pe alții... 

— Hmm... făcu Sefu’ oarecum descumpanit. 

Te pomeneşti că îmi dă dreptate, gândi Gogu uşor 
descumpănit. Era deja pornit şi voia o discuţie clari- 
ficatoare şi era pregătit „de luptă”. Chiar vreau o re- 
cunoaştere oficială a meritelor noastre, își zise el decis 
să nu se lase cu una cu două. 

— Mda... continuă Sefu’ onomatopeele. 

Se vedea că procesează la greu, lucru oarecum nou 
la el. Rar reusea cineva să-l prindă pe Sefu’ pe picior 
greşit, veşnic avea replică, veşnic avea el ultimul cu- 
vânt. Deh, că de-aia e Sef. 

— Hmm... repetă Sefu’. 

Auzi Sefu’, zici ceva odată, ori ba? Întrebarea n-a 
fost pusă cu voce tare, evident, dar aproape că îi scăpă 
lui Gogu. Sefu’ își mai drese o dată vocea, se uită pă- 


trunzător la Gogu, apoi la fiecare dintre ei. Era unul 

dintre momentele acelea despre care mai apoi iti aduci 
aminte că puteai să tai tăcerea cu cuțitul. 

— Da. (linişte). Cred... (iar linişte). Se pare că Gogu 
are dreptate de această dată (şi iar linişte). 

Gogu făcea eforturi disperate să nu isi afişeze zam- 
betul victorios. Se pare însă că nu îi reuşi prea bine: 

— Hai, Gogule, lasă ranjetul de satisfacție pe mai 
târziu, aţi dat-o în bară cu încadrarea în timp, dar, în 
rest, proiectul s-a finalizat cu succes, şi mai degrabă 
meritati laude decât observaţii. Mă mir că v-au acceptat 
carcotasii ăia proiectul, dar adevărul e că v-aţi străduit 
şi i-aţi dat clientului ceea ce voia. Măi, ce mai încolo si 
încoace, meritati felicitări. Bravo. Ce ziceti, ieşim să 
sărbătorim? 

Tonul Șefului se schimbase total, parcă nu era el cel 
ce se îndoise de rezultate doar cu câteva minute mai 
înainte. Echipa era în ceaţă, iar privirile se mutau de la 
Sef la Gogu, de la Gogu la Sef. Până şi monologul inte- 
rior al lui Gogu era redus la tăcere. 

— Păi, dacă n-aveţi obiecţii, facem o rezervare de la 
şase, la ăştia de peste drum, zâmbi Sefu’ smechereste. 


Fac cinste... 

Ajuns acasă, Gogu încă nu înceta să se mire de ra- 
piditatea cu care isi schimbase Sefu’ atitudinea. Era 
adâncit în fotoliul favorit când apăru fiul lui de la fot- 
bal. Tocmai luase vacanţă şi, evident, era cât se poate 
de fericit. Știind foarte bine care va fi prima întrebare 
a tatălui său, se infiinta rapid înaintea acestuia cu car- 
netul de note. Zece, zece, nouă, zece, SASE?!, zece, 
nouă, zece, nouă... 

— Ce e cu şasele ăsta? Cum s-a ajuns la media asta, ce 
s-a 1ntamplatr! 

ー Zau, mai tată, si-asa sunt aproape tocilarul clasei. 
Nu vezi ce medie am?! Ce contează şasele ăsta, când în 
rest, am numai note bune? Chiar vrei să fiu un geniu 
la desen? 

Pe Gogu îl străfulgeră întâmplarea de la serviciu. 
Doamne — gândi el — fac şi eu ca Sefu’, pierd imaginea 
de ansamblu şi mă leg aiurea de detalii prea puţin re- 
levante în context. Își reveni însă rapid: 


— Hai, măi, gata, ce, nu mai ştii de glumă deloc?! 

E vremea de concedii 


Gogu îl văzu pe Sefu’ intrând în birou si îşi înghiţi re- 
plica. Mişu, cu spatele la ușă, nu remarcă mişcarea şi în 
lipsa oricărui comentariu al lui Gogu, conchise: 

— Va să zică, gândeşti tu că i s-a urcat şefia la cap?! 

— Cui i s-a urcat şefia la cap?! întrebă Sefu’. Alo, 
Sefu’ către Mişu, recepţie! Insista el către un Mișu care 
intepenise, doar ochii mijiti către Gogu tipau tăcut a 
ajutor. Gogu îl ignoră însă, si uitându-se la Sefu’, mai 
puse un lemn pe foc: 

— Hai, Misule, nu sta ca ciobanu” la oi, te-a întrebat 
Sefu’ ceva! Zâmbi cu drag pe sub mustață, Mișu era in- 
credibil de simpatic în inocenta lui şi nu se putea ab- 


tine să nu-l zgândăre. Ochii mijiti ai lui Mişu trecură 

de la ruga tăcută la reproş mut, iar Gogu izbucni de-a 
binelea în râs: 

— Înainte să iti spunem, Sefu’, despre ce e vorba, 
poate ne lămureşti matale putin si pe noi. Ochii lui 
Mişu trecură acum la spaimă. „Hi-hi, pluralul «noi» nu 
îi sună bine deloc”, gândi Gogu şi continuă: 

— De două săptămâni ne tii numai în exerciţii de 
alarmare, de zici că suntem celulă de urgenţă. Visăm 
deja cine răspunde dacă apare o cerere de ofertă, cine 
şi cui solicită clarificări pentru detalii, cine sare la o 
revendicare pe contractele în derulare, cine la ce întâl- 
nire merge, cine poate negocia şi până la ce nivel. Mai 
rămâne să stabilim ce facem în caz de atac nuclear, că 
pe restul le-am clarificat pe toate. Cred că poţi pleca li- 
nistit şi-acasă... Hopa! Zdrang, îi pică fisa lui Gogu. 
Sefu’, matale te pregăteşti de concediu?! 

ー Păi... cam aşa ceva, zâmbi Sefu’. Te-ai prins până 
la urmă, Gogule. Tot omu” trebuie să se mai si recre- 
eze, pana şi eu. Tu când pleci în concediu? 

— Hă-hă... Păi ce? Pot pleca?! La jumate” proiect? 
Să-mi sune telefonu” pe plajă din 10 în 10 minute? Mă 
omoară nevasta!!! Nu plec, Sefu’, până nu închidem 


proiectul. 

ー Adică, vara asta nu-ţi scoţi nevasta si copilul la 
mare, munte, soare?! Mare greşeală, Gogule! Se pare 
că mai ai de învăţat în materie de management. 

— Ce vrei să spui, Sefu’? Ori nu esti mulţumit de 
mine? Că nu te-ai plâns până acum de felul în care 
conduc proiectele... se supără Gogu. Si tu nu te mai 
zgai la mine, se ratoi el la Mişu, care şi-o lua nevino- 
vat. Mişu chiar nu avea săracul habar despre ce se dis- 
cuta în propoziţie, se uita siderat la amândoi, schimbul 
de replici fusese probabil mult prea rapid şi, undeva 
pe parcurs, pierduse şirul. Sefu’ se uită complice spre 
Mişu (care tot nu pricepea nimic, aşa că nu înţelese 
nici sensul privirii complice a lui Sefu’) şi continua: 

— Stai aşa, Gogule, nu te-aprinde, că nimeni de-aici 
nu ti-ar nega vreodată capacitatea de a tine un proiect 
în frâu. Dar omu” cât trăieşte învaţă... 

Na, că acum scoatem din buzunar înţelepciunea 
populară, gândi Gogu, dar se abtinu să comenteze. 
Aşteptă să vadă ce urmează. 

— la gandeste-te la ce ai zis mai acu’ câteva minute 
legat de pregatirea din departament. Am delegat atat 
responsabilitatile cat si autoritatea de a lua decizii pen- 
tru majoritatea situatiilor care pot interveni. Stii la ce 


ajută?! Plec in concediu, două săptămâni! Si n-am de 

gând să-mi verific e-mailul si nici nu voi răspunde la 
niciun apel telefonic. Ştii care va fi rezultatul? 

ー Da, eu te-as da afară! Ei nu, replica n-o spuse 
Gogu cu voce tare, o gândi doar, şi aşteptă ca Sefu’ să 
continue, era evident că fusese doar o întrebare re- 
torică. 

ー Voi sta liniştit la plajă, îmi voi savura fiecare mo- 
ment de concediu, iar aici totul va merge ca pe roate. 
Zambi larg, satisfăcut, iar Gogu, deşi enervat la culme, 
nu putu decât să-i dea dreptate. Toţi ştiau ce aveau de 
făcut, iar pentru situaţiile speciale Sefu’ avusese grijă 
zilele acestea să stabilească clar atât responsabilitatile, 
cât şi limitele decizionale. 

— Pai da, Sefu’, da’ la proiect lucrurile stau diferit, 
încercă el. 

— Zau?P! Si cam în ce fel stau diferit? zâmbi cu răb- 
dare Sefu’. Ce zici, Misule, or fi lucrurile diferite la 
proiecte? se întoarse el spre tânărul lor coleg. Gogu 
privi şi el spre Mişu: Na, culmea, i-a revenit şi ăstuia 
inteligenţa în privire, gândi el în timp ce-i arunca lui 
Mişu privirea lui clasică de „Să nu dea Sfântul să co- 
mentezi ceva!”. Se pare însă că juniorului nu-i plăcea 
să rămână dator, aşa că ignoră mesajul mut din ochii 
lui Gogu şi, cu satisfacţie prea puţin ascunsă, îi răs- 


punse lui Sefw’: 

ー Mno, nu-i nicio diferenţă. Management îi si în- 
tr-un caz şi-n altul. Numa’ că matale esti mult mai ex- 
perimentat... 

Șarpe! Am crescut un şarpe la san, isi spuse Gogu 
cu naduf. Dar remarcase tonul sagalnic al lui Mișu si 
constată încă o dată cu mulţumire că deşi încet la vor- 
bă, Mişu făcea în timp util toate conexiunile necesare. 
Poate chiar prea multe conexiuni, mâine-poimâine te 
pomenesti că-mi dă şi lecţii, îşi mai spuse el, dar era 
mai degrabă mândru de Mişu decât supărat. Se simţi 
asta şi în tonul cu care îi răspunse: 

ー Asa, Misule, ia dă-te tu deştept, că cererea ta de 
concediu e la mine. Nu cred că ţi-o pot aproba, că 
n-am pe cine altcineva să las în locul meu când plec 
în concediu. 

— Păi, n-ai zis că nu pleci? Cum să plece managerul 
de proiect, în mijlocul proiectului? se sperie Mişu. 

— Ce-am discutat noi până acum?! Un manager tre- 
buie să se relaxeze măcar o dată pe an, iar dacă e cu 
adevărat bun, atunci nu i se simte lipsa atunci când 
pleacă. Pentru că ştie să delege, nu-i așa?! Stai să vezi, 


cum mi se urcă mie şefia la cap... 

Managementul de proiect 


Sefu’ intredeschise usa de la birou, iar Gogu văzu ime- 
diat pe faţa lui că ceva nu e în regulă. Adevărul e că, 
dacă s-ar fi uitat în jur, ar fi văzut că întreg biroul era 
stupefiat: încă nu le venea să creadă, nimeni nu-i au- 
zise până acum pe Gogu şi pe Mişu certându-se si 
tipand unul la altul. Păi, dacă e căpos?! isi zise Gogu. 
Dar stai asa, că ne lămurim noi acum... 

— Sefu”, bine c-ai venit. Ai două minute să ne clarifi- 
ci o problemă? 

— O problemă?! Păi, la ce scandal se aude la voi, mi- 
ra-m-as să fie vorba despre o singură problema! S-aud 
şi eu, care e mărul discordiei? 

— Ce mar, Sefu’, crezi că ne arde de joacă? se băgă si 


Mişu în discuţie, roşu în obraji, cu ochii sticlind si cu 

respiraţia întretăiată de parcă ar fi alergat la maraton. 
Lămureşte-l mata pe colegul Gogu, că eu argumente 
nu mai am! 

— N-ai, că n-ai de unde! De-aia te şi enervezi şi ridici 
tonul! nu se putu abtine Gogu. 

Şefu” se prinse că discuţia probabil dura deja de o 
bună bucată de vreme, era evident - pentru cine îl cu- 
nostea, desigur — că Gogu făcea eforturi să pară calm, 
dar era la fel de „prins” ca si Mişu (doar că nu era la fel 
de roșu). Erau necesare măsuri imediate, asa că Sefu’ 
îşi luă aerul sfătos şi vocea joasă, se îndreptă de spate şi 
lăsă cuvintele să iasă clar şi răspicat: 

ー Cred că e cazul să vă calmati amândoi si să îmi 
explicati — calm, fără să ridicaţi tonul si fără să vorbiti 
deodată - despre ce e vorba. Evident, se lansasera ime- 
diat amândoi în explicaţii, aşa că Sefu’ se văzu nevoit 
să repete: 

ー Calm, fără să ridicaţi tonul si fără să vorbiti deo- 
dată, am spus. Gogule, explică tu. 

Gogu încercă să se abţină şi să nu dea drumul la 
zâmbetul victorios (era clar că eu explic, sunt mai vechi 
şi, evident, mai priceput) şi, după ce trase — uşor tea- 


tral — aer în piept, începu să explice: 

— Uite, Sefu’, despre ce e vorba: piramidele din Egipt 
au fost construite acum vreo cinci mii de ani, corect 
până aici? 

ー Corect, Gogule. 

— Marele zid chinezesc e mai recent, are probabil in 
jur de 2200 de ani, nu? 

ー Asa e, Gogule. 

— Piramidele mayase sunt si mai recente, dar tot au 
1500 de ani. 

— Ce e asta, Gogule, lecţie de istorie?! isi pierdu 
Sefu’ răbdarea. 

Mişu vru să intervină, dar privirea lui Sefu’ îl opri. 
Gogu continuă, neabătut: 

— Construcţia Taj Mahal-ului a durat 22 de ani şi s-a 
finalizat în secolul XVII. Turnul Fiffel a fost realizat 
mult mai recent si este şi el o capodoperă arhitecto- 
nică. 

— Ajungem şi noi undeva cu toate aceste afirmaţii? 

— Se înscriu toate aceste realizări extraordinare în 
categoria „proiecte”? continuă neabătut Gogu. 

— Da, mai Gogule, da... 

ー Si-atunci — încheie el victorios — este că există 
managementul de proiect de 5000 de ani?! 

Mişu - care trecuse de la roșu la vişiniu — era în 


pragul unui infarct, aşa că explodă: 

— Managementul de proiect — mai citeşte si tu o 
carte, capos megalitic! — a apărut în anii 1950. E sufi- 
cient să te ulti pe net, cu un minimum de efort găseşti 
informaţia... $i dacă nu era management de proiect, 
nu erau nici proiecte, recalcitrant perimat! 

Pe Sefu’ îl pufni râsul si nu se stăpâni, începu sa 
râdă tare, sănătos şi cu poftă, fără să dea semn că ar 
vrea să se oprească. Încet, încet, cei din birou se mo- 
lipsiră şi începură să râdă si ei. Cei doi eroi ai noştri se 
uitau la el siderati, dar era imposibil să nu te molip- 
seşti de râsul lui, aşa că se treziră şi ei zâmbind întâi, 
iar apoi isi dădură drumul si ei la râs. Hohotind, Gogu 
remarcă în sinea sa: numai Sefu’ poate face comedie 
dintr-un scandal de proporţii. După ce se mai linistira 
putin, Sefu’ se aşeză comod pe un birou, cu picioarele 
atârnând, pregătindu-se de explicaţie. Se vedea clar că 
îi făcea plăcere: 

— Măi, frumoasă tema mi-ati ridicat la fileu, dar tot 
nu merita să vă agitati în halul ăsta. Hai să vă spun cum 
stă treaba cu proiectele şi managementul lor. Prin de- 
finitie, proiectele sunt procese complexe, relativ unice 
pentru compania care le execută. Tineti minte cand 
am lansat ultimul nostru produs, acum două luni? Rea- 
lizarea şi lansarea lui a fost — pentru noi — un proiect. 


Acum realizăm acelaşi produs în serie, iar activitatea 


45 


46 


SIMONA BONGHEZ 


aceasta se desfăşoară prin procese. Adică, odată ce 
ştim cum se face, putem să executăm totul prin pro- 
cese pe care le cunoaștem si le conducem, aplicând 
conceptele managementului operaţional. Pentru pro- 
iecte aplicăm managementul proiectelor. Dar am 
acum o întrebare pentru voi: ce se întâmplă daca eu 
n-am idee despre ce înseamnă proiect şi managemen- 
tul proiectelor, as putea totuşi să realizez si să lansez 
un produs nou? 

— Păi, ce, acu’ cinci ani aveam noi habar de ma- 
nagement de proiect - se băgă în vorbă Zoli — si tot 
aveam câte un produs nou pe an. 

Ceilalți aprobară în tăcere. Se pare că „povestea” 
Șefului îi prinse pe toţi. Acesta continua: 

ー Corect. Sigur că făceam. Doar că nu ne ieșea 
întotdeauna exact cum ne închipuiam, costurile nu 
erau urmărite, iar termenele se lungeau mai mereu. 
Lucram după metodele noastre, exact cum lucrau şi 
egiptenii şi chinezii la construcţiile lor. Nu erau ei 
pasionaţi de a face economie sau de a respecta cu 
stricteţe nişte termene. Exemplele tale, Gogule, sunt 
exemple de reuşite din istoria omenirii, dar sunt şi alte 
exemple, sute, mii de iniţiative care au fost începute, 
dar niciodată finalizate, tocmai din cauza complexi- 


tăţii lor. 

ー Sagrada Familia, murmură Mişu, iar Sefu’ dădu 
din cap a aprobare. 

— $i mai sunt multe altele. Ideea de proiect a apărut 
atunci când s-a încercat aplicarea unor metode noi, 
care să asigure succesul proceselor complexe, riscante, 
cu investiţii considerabile. Managementul proiectelor 
înseamnă, de fapt, acordarea unei atenţii manageriale 
sporite, concretizată prin numirea unui manager de pro- 
iect şi a unei echipe care să fie responsabili de realiza- 
rea procesului complex şi unic — acum numit proiect. 
Voi, certaretilor, aveati fiecare dreptatea lui, dar v-aţi si 
înşelat amândoi: exemplele lui Gogu sunt într-adevăr 
proiecte, aşa cum le înţelegem noi azi, dar cei care au 
participat la realizarea lor nu ştiau asta, și nici n-aveau 
cum să aplice managementul de proiect. Si gata pauza, 


hai, înapoi la muncă. Auzi la ei: „căpos megalitic”... 

Bătrânul lui Mişu 


ー Mno, mii de buciume si bate să le zaca de dor! 
răbufni Mişu cu ciudă. Cu ciudă, numai pentru cei 
care-l cunoşteau foarte bine, altfel — pentru un străin 一 
ar fi părut o simplă constatare, împărtăşită calm, dar 
apăsat, cu vocea în surdină. Evident, nu era cazul lui 
Gogu, care privi stupefiat spre Mişu, nevenindu-i să 
creadă că a reuşit cineva să-l scoată 一 pe Mişu! - din 
starea lui de molcomă înţelegere şi totală detaşare de 
vâltoarea lumii din jurul lui. Se pare însă că, într-un 
final, imposibilul se produse, si vâltoarea reuşise să-l 
agate si pe el, isi zise Gogu, oarecum înciudat. 

— Buciume, bate şi opinci în spinare, sublinie Mişu, 
la fel de molcom, dar puţin mai apăsat de această dată. 


Gogu nu mai putu să se abţină: 

— Probleme, Mişule?! 

Mișu ridică privirea spre Gogu, îi zambi cald şi con- 
simţi: 

— Is ceva probleme... Incredibil, ăsta ar fi în stare 
să-i zâmbească și plutonului de execuţie, gândi Gogu şi 
mai puse un lemn pe foc: 

— De natură să te enerveze? 

— Mno, mi-o venit să le zic vreo două asa... da’ mi-o 
trecut. Numa’ nu știu cum oi rezolva. 

— Păi, ia s-aud si eu, poate o scoatem împreună la 
capăt, se oferi Gogu, nu de alta, dar îl sfredelea curio- 
zitatea. 

— Apăi să vezi, ştii că m-o pus Sefu’ manager de 
proiect... 

— Suu, îi tăie Gogu vorba, toată firma ştie, ne-ai as- 
tenizat pe toţi. Noaptea dacă ne trezesti, ăsta-i primu” 
lucru care ne vine în minte. Văzu faţa profund jignită 
a lui Mişu şi continuă pe un ton mai cald: Hai, spune, 
să vedem care e problema. 

— Tu ştii ca ăsta îi un proiect diferit... 

— Toate proiectele sunt diferite, că de-aia le cheamă 
proiecte, nu se putu Gogu abtine. 

— Bine că esti tu deştept, nu se lăsă Mişu mai prejos, 
dar cum subiectul era mult prea important pentru el, 


se decise să ignore remarcile lui Gogu și să continue. 

Ştii ce-am vrut să spun: ca, fata de proiectele noastre 
uzuale de outsourcing, ăsta 一 care lansează un produs 
nou — are cu totul alte caracteristici, alte cerinţe, alte 
constrângeri; nu avem doar dezvoltare, ci şi elemente 
de marketing. Adică e mult mai complex. 

ー Auzi, dacă iar o iei de la Ana la Caiafa, si ma 
zapacesti cu complexitatea, stakeholderii şi-alte alea, te 
rog să canti la altă masă. 

Faţa lui Mișu exprima uluială în formă pură: Cum 
adică să cânt? Spuse el rar, foarte rar, încercând să 
cuprindă sensul celor spuse de Gogu. Ce-are a face 
una cu alta? 

Asta nu mai învaţă, frate, isi zise Gogu în gând, 
unde-o fi crescut, la stână? Ha-ha-ha, se trezi râzând 
tare, spre totala stupefactie a lui Mişu. Păi chiar că la 
stână! Ha-ha, nu se putu opri din râs. Mişu nu price- 
pea care e motivul râsului sănătos al lui Gogu, dar in- 
tuia că e — cumva — vorba de el. Asa că, isi incrucisa 
braţele la piept, arătând că aşteaptă clarificări. Pe care 
le aşteptă destul de mult, lui Gogu luându-i ceva vreme 
până să se domolească. 

ー Gata, Misule, iartă-mă, nu mai fac, zi-i mai de- 
parte. 

Se dovedi că problema nu era deloc complicată — 


greşiseră unii nişte materiale de promovare =, dar se 

agravase datorită întârzierii în rezolvare. Abordarea nu 
excelase în diplomaţie, comunicarea s-a realizat exclu- 
siv prin e-mailuri, iar tonul acestora devenise din ce în 
ce mai dur, pe măsură ce ping-pong-ul epistolar se pre- 
lungise. Se deraiase demult de la problemă, ultimele 
e-mailuri rezumându-se la ameninţări destinate per- 
soanelor, sursa discuţiilor şi problema în sine fiind de- 
ja uitate. 

— Si-acum vin şi te-ntreb pe tine, Gogule, eu cum re- 
zolv problema asta?! Ca intre timp, tot restul proiectu- 
lui a mers inainte, iar noi avem lansarea oficiala peste 
trei zile. Onlineul a mers struna, dar prezentarea live 
presupune si toate materialele astea... Ufff, ofta el, un 
oftat venit din adancul sufletului lui de ardelean care 
nu înţelegea cum pot să-ţi aducă niște cuvinte atâtea 
probleme. 

ー Hi-hi... adicătelea tu crezusesi că s-a terminat to- 
tul si poţi considera proiectul închis?! Ha-ha, se văzuse 
cu sacii în căruţă! Măi, Misule, ori tu nu ştii vorba 
aceea: primele 90 de procente din proiect se fac în 
90% din timp, iar pentru ultimele 10 procente mai ai 
nevoie de alte 90% de timp... ha-ha... 

ー Auzi, Gogule, n-oi sti-o io pe asta, da’ o ştiu 


pe-ailaltă, aia de zice că îmi trebe’ 42 de mușchi să mă 

incrunt, 28 sa zambesc, da’ numa’ 4 să-mi întind braţul 
şi să te pocnesc în plină figura... 

Gogu se uită rapid la el, dar se linişti, Mişu era în 
continuare cu zâmbetul pe fata. Mda, când n-o mai 
zâmbi, vom avea cu toţii de furcă, gândi Gogu, calcu- 
landu-si şansele in fata unei posibile locomotive Mişu, 
concluzionând rapid că nu şi-ar dori nimeni să-l ener- 
veze vreodată pe colosul ardelean. Care colos, ştie însă 
să se joace cu atâta dezinvoltură cu copiii, isi aduse 
aminte Gogu de vacanţa ce abia se terminase. Și atunci 
avu revelaţia! 

ー Auzi, Misule, tii minte cum te-ai jucat săptămâna 
trecută de-a castelanul, care își repară fortificațiile îna- 
inte de atacul inamicului? 

Uşor surprins de întorsătura discuţiei, Mișu isi re- 
veni repede şi dădu vesel, dar şi foarte mândru, din 
cap a aprobare. Fuseseră împreună în concediu la ma- 
re, prima ieşire a lui Mişu la soare grecesc, mare tur- 
coaz şi nisip alb, strălucitor. Intervenise o situaţie si 
soţia lui Gogu fusese nevoită să rămână acasă, iar Gogu 
nu avusese sufletul să îi refuze copilului o vacanţă la 
care cel mic visa de luni de zile. Aşa că, îi propuse lui 
Mişu să-i însoţească. Si, ceea ce fusese o invitaţie făcută 


mai mult într-o doară, devenise o super vacanţă pentru 

Mişu si copil, care s-au distrat - împreună - incredibil 
de bine. 

Mişu rememoră secvenţa cu reparatul fortificațiilor 
în nisipul grecesc si fata i se lumină. 

ー Adică, zici tu, că ce-a mers cu fi-tu, merge şi-aici? 
Păi, e corect, sigur c-ar merge, stai aşa, că ştiu exact ce 
trebe’ să fac... şi se întoarse spre calculator, ignoran- 
du-l total pe Gogu. 

— Mai concret, ce-a făcut Mişu cu fi-tu? Gogu îl văzu 
pe Sefu’ cu o secundă înainte ca acesta să-şi facă 
cunoscută prezenţa prin întrebarea aruncată soptit, 
parcă fără a vrea să-l deranjeze pe Mişu. Nu că ăsta ar 
auzi ceva dacă se afundă el într-ale lui, poţi să tragi cu 
tunu’ la urechea lui şi el te ignoră total, remarcă Gogu 
în gând, apoi continuă cu voce tare: 

— Ei, mă căzneam să-l scot din apă pe copil, iar el nu 
şi nu, că de-aia merge omu” la mare să facă baie. Si dai 
cu vorba bună, dă-i cu ameninţări, s-a ajuns la strigăte 
(eu) şi ignorare completa (el), cuvinte grele (eu), las’ 
că-i spun eu mamei ce-ai zis (el), ce mai, război total. 
Şi, în mijlocul luptei, numai ce-l aud pe Mişu, cu cal- 
mul ăla de ne scoate pe noi din minţi, spunându-i 
copilului că are nevoie de ajutor la construcţia lui miri- 
fica din nisip, că nu se mai descurcă singur cu nu-s-ce 


fortificaţie, ori zid de apărare, ce-o fi fost. lar al meu 

iese instant din apă şi se apucă de lucru. Abia peste 
vreo cinci minute mi-am revenit și mi-am aşezat la loc 
falca căzută... Evident, seara mi-am avut portia de in- 
troducere în psihologia copilului, viziunea Mişu slash 
Batranu’ lui Mişu... 

— Hmm, nu e rea viziunea asta, zâmbi Sefu’. Pre- 
supun ca până diseară avem si portia de Introducere 


în viziune... Să mă ţii la curent. 


„Introducerea în viziune” veni însă mult mai târziu, 
respectiv la şedinţa de închidere a proiectului, la vreo 
două săptămâni după lansarea oficială a noului pro- 
dus; o lansare încununată de succes şi care a adus feli- 
citări întregii echipe coordonate de Mişu. La şedinţă, 
Mişu a cerut fiecărui membru al echipei să spună trei 
lucruri: ce crede că a mers bine, ce crede că n-a mers 
bine şi, în final, ce-ar face altfel dacă ar fi să ia proiec- 
tul de la capăt. Sefu’ a vrut să afle cum s-a rezolvat pro- 
blema cu print-urile eronate, declanșând „viziunea”: 

— Mno, că n-o fost bai mare. Oamenii erau supăraţi 
că nu s-or înţeles ei pe e-mailuri, cine o fo” vinovat, 
cine ce-o zis şi ce-o cerut, de unde s-o plecat si pe cine 
să pedepsim. Pe mine Batranu’ meu asa m-o învăţat: să 


caut numa’ care îi problema şi pe aia s-o rezolv. Nu era 

problema mea cine ce-o-nceput, ci cum or ajunge ma- 
teriale corecte la lansare. Asa că, am dat un telefon și 
i-am rugat frumos să mă ajute să pot să mă ţin de data 
anunţată pentru evenimentul oficial şi să îmi trimită 
materialele corecte direct la zona expo. Ceea ce or şi 
făcut, iar eu le-am mulţumit. C-aşa m-o învăţat Batra- 
nu’, zicea el că omu mai repede reacţionează la o ce- 


rere de ajutor decât la o indicație... 


Mioriţa 


— Mama lui de cioban mioritic — se trezi Gogu spu- 
nând cu voce tare. Se uită repede în jur să vadă dacă 
are de dat sau nu explicaţii cuiva. Se linişti însă când 
văzu că nimeni nu părea să-l bage în seamă, toţi erau 
adanciti în studiul documentaţiei primite, toţi moho- 
rati... Mda, nimeni nu pare prea fericit de lista de ce- 
rinte primită. Cum să accepti aşa ceva? Mama lor de 
resemnati... Continua să citească e-mailul, din ce în ce 
mai mohorât; din când în când mai mormăia ceva ca 
pentru sine. 

— Ce e atmosfera asta de înmormântare?! Intrarea 
Șefului îi lua pe toţi pe nepregătite. Văleu, cum vă ui- 
taţi la mine! Ce-aveti cu toţii?! S-a confirmat oficial sfâr- 


şitul lumii? Nu vă faceţi griji, nu vine, a rămas înzăpezit 

pe drumurile din Moldova, hă-hă-hă... Se opri însă 
imediat, era clar că nimeni nu-i împărtășea voia buna. 
Schimbă imediat tonul : Ce s-a întâmplat? 

Cum nimeni nu părea să aibă nici cea mai mică in- 
tentie de a răspunde, Gogu isi drese vocea: 

— Au venit cerinţele de la client... 

— Ah, super tare. Au reușit deci să le trimită în timp 
util... Făcu rapid legătura cu feţele mohorâte şi se 
prinse imediat: Sunt varză, nu-i asa? Şi ai nostri ce-au 
spus? 

— Păi, aici e problema, Sefu’! se băgă Mişu în dis- 
cutie. „Ai nostri”, nu sunt sigur că sunt ai nostri. Au 
inghitit totul pe motiv ca e prea tarziu, ca asta e, bine 
că le avem şi pe acestea, ce-o fi o fi, n-avem ce face, lasă 
că le descurcăm noi, că suntem băieţi deştepţi — adică 
noi, cei de la dezvoltare. 

— Nu că asta n-ar fi adevărat... nu se putu abtine 
Gogu. Dar chiar si-asa, avem de lucrat cel putin o săp- 
tămână la ele! Doar la clarificare... 

Voci de aprobare se auziră din tot biroul care se 
animă subit. De unde iniţial nimeni nu părea dispus 
să spună nimic, acum 一 ca la un semnal — se încălziră 
toţi şi fiecare isi dădea cu părerea asupra documentu- 


lui trimis. Comentariile curgeau de peste tot, unii bla- 

mau documentul si autorii lui, alţii isi varsau năduful 
asupra colegilor care îl acceptaseră, majoritatea însă se 
şi vedeau deja lucrând mult şi degeaba, ore întregi de 
muncă irosită, eforturi zadarnice, straduinte, suparari, 
dezamăgiri, frustrări... 

ー Stooop! Aproape că racni Sefu’, disperat să aco- 
pere vacarmul creat. A răspuns cineva la e-mail? 

Liniştea care se lăsă era un răspuns evident. 

— Măi băieţi, din câte văd eu, încă nu avem o pro- 
blemă, dar sunteţi pe cale să o creaţi. 

Gogu înlemni: Dacă iar îi apare zâmbetul ăla şă- 
galnic, acum, în mijlocul tragediei noastre generale, 
mă impusc! gândi. De fapt nu, il impusc întâi pe el, 
dup-aia ma impusc pe mine, macar sa mor impacat... 

— Gogule, te văd nedumerit. Hai să vedem, care este 
de fapt problema noastra? 

ー A noastră, Sefu’, că a lui matale vad ca nu e! Ei 
nu, nu spuse asta Gogu cu voce tare, doar o gândi. 
Puse în cuvinte doar durerea lui cea mare: 

ー Problema e că ai nostri băieţi au acceptat docu- 
mentul! Și e aproape inutilizabil. Formulările sunt vagi, 
incomplete, unele cerinţe se bat cap în cap, sunt incon- 
secvenţe în terminologia folosită, nu există nicio prio- 


ritizare, plus că, în loc să descrie cerinţe, ei dau soluții... 

Gogu isi trase răsuflarea şi continuă cu şi mai mare nă- 
duf: Cum poţi accepta asa ceva?! Ei n-au citit docu- 
mentul? Cum să-l trimită asa către noi? Ca în Mioriţa! 
Asta ne caracterizează: ne împăcăm cu ce avem, ne re- 
semnam. Si asta înseamnă ca noi vom lucra ca sala- 
horii... 

— Stooop! lar începem? Sefu’ era disperat: Repet în- 
trebarea, a răspuns cineva la e-mail?! Ce e cu Mioriţa 
asta de n-o lăsaţi în pace? Îmi pare rău să vă deza- 
măgesc, băieţi, dar Mioriţa asta a noastră nu e rele- 
vantă pentru noi toţi. Recunosc, unii dintre noi avem 
tendinţa de a accepta orice si a ne lăsa în voia sorții. 
Comentăm, dăm mărunt din buze, dar acceptăm situa- 
tia şi mergem înainte resemnati. Dar nu toţi, nu pu- 
tem generaliza. la ganditi-va voi, câți ciobanasi aveam? 
Unul singur? Nu prea, în baladă sunt trei, nu-i aşa? Și 
ce fac ceilalţi doi? Planuri, măi băieţi! Ceilalţi doi com- 
plotează! Adică s-au întâlnit, au discutat, au analizat 
situaţia turmelor, numărul oilor si calitatea lor, şi-au 
stabilit niște obiective şi priorități şi au făcut un plan 
de acţiune pentru atingerea obiectivelor... Aşa că, măi 
băieţi, dacă vă place Mioriţa asta, ia lăsaţi voi cioba- 
naşul resemnat si preluaţi rolul celorlalţi, faceţi o ana- 


liza rapidă a documentului primit si trimiteţi-l înapoi 

către „ai noştri” cu cererile noastre de îmbunătăţire. 
Ştiu că e mai uşor să ne plangem, dar nu schimbăm 
nimic dacă nu ne mobilizăm. Aşa că, la treabă băieţi! 


Hai, s-avem soluţii şi acţiune în Mioriţa asta a noastră! 


9 


Complicat versus complex 


— Îi complex! 

— Ba nu e complex! 

— Mno, ba îi, că avem 12 sisteme de interconectat, 
dezvoltate pe platforme diferite. Plus că folosim o teh- 
nologie nouă pentru noi... 

— Deci e un proiect complicat, nu complex. 

Mișu se uită total nedumerit la Gogu. Cumpăni preţ 
de o clipă, dacă acesta îl ia peste picior, dar văzând fi- 
gura serioasă, se limită la a spune, în felul lui molcom: 

ー Zau, mai Gogule, te iei de cuvinte, complicat, 
complex, tot aia îi... 

Gogu se luă cu mâinile de cap, cum adică să fie 
tot aia?! Se uită în jur căutând ajutor, dar Sefu’ nu era 


în zonă. „Cu ce-oi fi greşit, Doamne, de trebuie să le 

lămuresc eu pe toate?! O să-mi trec în fişa postului : 
„Mama răniților, dă explicaţii la toţi mocofanii, în fie- 
care zi, în timpul programului si peste, ca fraieru”, fara 
plată si fără recunoaşterea meritelor.” Oftă din toţi 
rarunchii si se aruncă în explicaţii: 

ー Nu e tot aia, Misule, si e bine sa clarificam. Ca 
de-aia facem management de proiect, ca să le ştim pe 
astea şi să putem acţiona în consecinţă, să prevenim 
apariţia problemelor. În cazul proiectelor, discutăm 
de doi termeni diferiţi: complicat şi complex. Atribu- 
tul de complicat îl primesc proiectele în care avem un 
număr mare de părţi sau componente tehnice inter- 
conectate, interdependente. Conexiunile sunt sofisti- 
cate, avem nevoie de multă atenţie în determinarea 
implicatiilor, avem nevoie de expertiză tehnică consi- 
derabila, pentru a putea identifica toate activităţile ne- 
cesare şi a planifica corect un astfel de proiect. Corect? 

ー Exact. Păi, şi asta nu înseamnă si complex? 

— Nu, doar ce ţi-am spus că asta înseamnă compli- 
cat. Stai jos şi ascultă! 

Mişu se aşeză imediat şi ridică ochii spre Gogu, era 
numai ochi şi urechi. 

ー Atributul de complex este dat de caracterul de 
impredictibilitate și este determinat de comportamen- 


tul uman. Un proiect complex are — prin definiţie — 

parti şi componente care pot interactiona imprevizibil. 
Pricepi? 

Remarcă privirea deloc inteligentă a lui Mişu, aşa că 
se redresă imediat: 

— Uite nişte exemple: lansarea unei rachete spre 
lună este un proiect complicat, realizarea unui braţ 
de robot, care să poată executa operaţii pe creier, alt 
exemplu de proiect complicat. Creşterea si educarea 
unui copil — în schimb — este un demers complex. Acu’ 
pricepi? 

Privirea lui Mişu începea să capete strălucire. Da’ 
tot nu pricepe, gândi Gogu. Cum să-i explic eu ăstuia 
mai pe înţelesul lui? Mișu dădu glas nedumeririlor: 

- Mno, stai. Îi clară treaba cu complicatu’. Nu trimi- 
tem noi oamenii pe luna da’ cele 12 sisteme de legat, 
plus tehnologia, interfetele..., zicem ca asta e proiect 
complicat. Da’ cu complexu’ nu pricep. Ce-avem noi 
de-a face cu educatia copilului?! Asta e ca nuca-n pe- 
rete — decreta el si se lasa satisfacut pe spate. O mis- 
care total gresita, deoarece scaunul ceda neasteptat 
sub greutatea lui Misu, iar acesta se trezi intins pe 
spate pe podea, cu picioarele in aer. Hohotele de ras 
ale lui Gogu fură declanşate nu atât de poziţia hilară, 
cât de grimasa de surpriză totală de pe faţa lui Mişu. Îi 


întinse mâna şi îl ridică prieteneşte. 

— Deh, vezi, dacă mă contrazici? Am dat exemplul 
extrem cu educaţia, doar ca să faci tu un declic mintal, 
dar văd că te-am dat pe spate! La propriu! Ha-ha... 
Voiam să subliniez că, spre deosebire de un proiect 
complicat, în care graniţele proiectului pot fi clar de- 
limitate, în care poţi defini ce este în obiectivele pro- 
iectului si ce cade în afara obiectivelor acestuia, într-un 
proiect complex graniţele pot deveni permeabile, e 
posibil ca — pe parcursul proiectului - să le redefinești, 
de mai multe ori, în funcţie de implicaţiile mediului în 
care se desfășoară proiectul. Uite un exemplu mai con- 
cret: un proiect de schimbare organizaţională, în care 
lucrurile nu sunt complicate deloc, dar în care oa- 
menii reacționează diferit, fiecare în funcţie de astep- 
tările si de temerile sale. Pot exista piedici incredibile 
în realizarea proiectului, determinate doar de rezisten- 
ta la schimbare a personalului din companie. Am văzut 
într-o lucrare care trata acest subiect o comparaţie 
foarte tare: avionul era dat exemplu de sistem compli- 
cat datorită multitudinii de componente, mecanice şi 
eletronice, iar o companie aflată în faţa unei posibile 
restructurări era dată ca exemplu de sistem complex. 
Si, fii atent, ce mai ziceau: oamenii încep sa reactio- 
neze chiar şi la rumoarea unei posibile restructurari, 


încep să discute, se formează bisericuțe, apar primele 

puncte de vedere, sistemul deja e în schimbare. Pe 
când avionul, dacă apare mecanicul cu trusa de scule, 
cu intenţia clară de a interveni în angrenajul avionu- 
lui, nu va avea nicio reacţie. Tare, nu? 

Remarcă imediat că se lăsase dus de valul explica- 
ţiilor; în jurul lor mai apăruseră câţiva colegi, atraşi 
probabil de căzătura spectaculoasă a lui Mişu, care 
ascultau acum cu interes exemplele lui Gogu. Între- 
bările începură să curgă ca grindina, fiecare dintre ei 
încercând să catalogheze proiectul la care lucra: era 
cumva complicat sau complex, sau poate ambele. 

ー Mai da-ne exemple, Gogule, că nu e foarte clar 
pentru toată lumea. Si-apoi e preferabil sa ai un pro- 
iect complicat sau unul complex? Dar dacă e şi compli- 
cat şi complex... 

ー Mama răniților, mormăi Gogu mai mult pentru 
el, oarecum încurcat şi de faptul că nu prea mai avea 
exemple. Partea asta cu complexitatea era chiar com- 
plexă, sau complicată?! Veni însă si salvarea lui: atras 
probabil de forfota neobişnuită din birou, îşi făcu apa- 
ritia şi Sefu’. 

— Ce-i aici, fraților? Se împarte ceva gratuit? 

Gogu dădu să replice, dar se stăpâni; interesul lui 


era altul acum, asa că lansă provocarea către Sefu’: 

ー Discutam despre proiecte complicate versus pro- 
iecte complexe. Ne ajuti cu vreun exemplu deştept? 

— Ah, frumos subiect, se entuzismă Sefu’. Asa, ia 
da-ti tu ochii pe spate - gândi Gogu, dar nici prin cap 
nu-i dădu să-l întrerupă. Sefu’ își lăsă capul putin în- 
tr-o parte. Semn de mare concentrare — îşi continua 
Gogu monologul interior, dar era foarte curios de 
urmare. 

ー O.K., pai, va spun un banc. Complicat versus com- 
plex, nu-i aşa?! Uite: un manager de proiect se plimba 
— isi făcea siesta după masa de prânz — pe plajă. Cum 
mergea el adâncit în gânduri — planifica în minte ur- 
mătoarea întâlnire cu echipa de proiect — dădu cu pi- 
ciorul în ceva, şi privind mai atent, își dădu seama că e 
o lampă veche. Ei, că n-oi fi eu ca PM-ul din banc sa 
găsesc duhul din lampă, isi zise managerul de proiect, 
dar se aplecă totuși să ridice obiectul. $i, mare îi fu sur- 
priza când, într-adevăr, după ce şterse lampa de nisip, 
îi apăru în faţă brusc, cu o pocnitură surdă, un duh. Mă 
rog, era o arătare ciudată, ca un nor cu forme umane, 
ca în desenele animate. Care îi vorbi: Omule, eu sunt 
duhul din lampă, bla-bla-bla, probabil ştii povestea, zii 
dorinţa. Hmm, managerul de proiect era obişnuit să se 
folosească de orice ocazie, aşa că nu stătu mult pe gân- 


duri şi-i spuse: Sti, Duhule, eu am un proiect pentru 

care trebuie să călătoresc permanent între România şi 
Kuwait. lar zborurile sunt in special zboruri de noapte, 
mă seacă de puteri, nemaivorbind despre controlul de 
securitate, aşteptarea în aeroport, recuperarea baga- 
jelor... Într-un cuvânt, mi-ar plăcea să am la dispoziţie 
o autostradă suspendată, de-aici şi pănă în Kuwait. 
Duhul se gândi putin — probabil vizualiza harta — apoi 
zise: Măi, ce-mi ceri tu e complicat rău, distanţa e enor- 
mă, trecem peste continente, avem si mări de traver- 
sat, nimeni nu ar putea face o autostradă suspendată 
pe o asemenea distanţă. Altă dorinţă n-ai? Uşor nemul- 
tumit de calitatea duhului întâlnit, managerul nostru 
de proiect isi mai încercă norocul cu o a doua dorinţă: 
Bine, Duhule, ce zici de asta: îmi doresc ca în proiec- 
tul la care lucrez, cele şase organizaţii implicate să con- 
lucreze, să stabilească toate cerinţele împreună, să se 
înţeleagă asupra lor şi să nu le schimbe până la sfâr- 
şitul proiectului, când vor accepta fără discuţii rezulta- 
tul final. Duhul căzu puţin pe gânduri, apoi îl întrebă: 


Auzi, şi câte benzi vrei să aibă autostrada aia? 


10 


Comunicarea 


Gogu se uită — pentru a zecea mia oară — la ceas. Nu e 
normal, nici acceptabil şi în niciun caz scuzabil să in- 
târzie cineva atât, îşi spuse el şi, de această dată, puse 
mâna pe telefon. Tocmai apelase numărul când îl văzu 
pe Mişu intrând, relaxat si cu zâmbetul larg întins pe 
faţa de moroşan. 

— Mno, ce te uiţi aşa-ncruntat? îl întrebă pe Gogu, 
după care, adăugă repede: Stai o tara, că mi-s căutat... 
Îşi scoase telefonul, se uită pret de o clipă la ecran, isi 
mută privirea spre Gogu, apoi iar la telefon şi iar la 
Gogu. Zâmbetul făcu loc mirării: 

— Mno... spuse şi se opri, uitându-se întrebător spre 


Gogu: Ce-i? 

— Cum adică, ce-i?! Lui Gogu replicile i se incaleca- 
ră pe limbă şi se făcură ghem, de nu mai putea ieşi 
niciuna. Într-un târziu, cu greu, îşi făcură loc printre 
dinţi si iesira mai mult sâsâite, ca un suierat de sar- 
pe: Ce-i?! Adică, de ce stau ca prostu” şi mă uit la tine, 
de ce nu strig sau de ce nu te iau la trei păzeşte? Ce-i 
cu răbdarea mea care s-a evaporat de o jumătate de 
oră, sau ce-i cu ranjetul ăla latit pe fata ta?! se amba- 
lă Gogu. 

— Ce-i, adică de ce mă suni... răspunse Mișu buimac 
de la suvoiul sâsâit încasat în plină fata, încercând 一 
fără succes — să înţeleagă ce se petrece. 

Gogu dădu să continue, dar faţa lui Mişu era atât de 
sincer mirată, încât îl dezarmă. Îşi închise telefonul si 
continuă, mai calm, dar tot sâsâit şi apăsat: 

— Te rugasem să vii azi mai devreme, să stabilim im- 
preună un plan de bătaie pentru întâlnirea cu clientul. 
Nu doar că n-ai venit mai devreme, ai venit atât de târ- 
ziu încât am ratat şi întâlnirea! 

Aerul buimac stăruia pe faţa lui Mişu. Încercă să ex- 
plice: 

— Dar ţi-am trimis e-mail încă de săptămâna trecută, 
că azi vin mai târziu, i-am dus pe englezi să vadă noile 


birouri. N-am ştiut de întâlnirea cu cli... 

ー Cum n-ai ştiut?! îi tăie vorba Gogu indignat. Va 
anuntasem, pe toţi, încă de vineri. Nu-ţi citeşti e-mail- 
urile?! 

— Păi, sincer... 

— Ce sincer? se zburlui Gogu. N-ai citit, aşa-i? 

Mişu cumpăni o clipă înainte să răspundă. Când în- 
cepu să vorbească, vocea îi era calmă, dar fermă: 

— Mno, ma Gogule, aici îi de discutat. Nici tu n-ai 
citit e-mailul meu, asa-i? Nu l-ai citit si nici io nu l-am 
citit pe al tău. Noi n-am citit multe e-mailuri săptămâ- 
na trecută. Si nu numa’ noi, ci si încă câţiva. 

Gogu nu înţelese: 

ー Adică cum, e un fel de grevă?! 

ー Nu îi grevă, Gogule, ori, cel putin, nu una con- 
ştientă. Tii minte ce ne-ai spus acu’ două săptămâni la 
şedinţa de proiect? Să punem toată echipa la CC la 
toate corespondentele legate de proiect? 

— Da, să ştie toată lumea ce se întâmplă, să fim cu 
toţii informaţi. Sunt foarte multe aspecte de luat în 
considerare şi nu ne putem permite să pierdem ceva 
din vedere. 

— Aha... Si după aia a apărut problema la configu- 
rarea noilor echipamente. Stii cum s-a terminat? 

— Da, m-a anunţat Maria cand au început instalarea 


licenţelor. Ce-are-a face? 

ー Te-a anunţat Maria, pentru ca tu nu mai citeai 
e-mailurile, nu-i aşa? Văzând că Gogu nu mai zice ni- 
mic, continuă: Au zburat e-mailurile pe tema configu- 
rării până când nu le-a mai citit nimeni în afară de 
vreo trei, care erau strict interesaţi. lar tu probabil ai 
dat reply la vreunul dintre ele, când m-ai chemat să vin 
mai devreme azi, nu? Sigur asa a fost, că altfel nu ra- 
tam. Şi eu am anunţat vizita englezilor tot aşa. Nimeni 
nu știa azi că vin... 

Gogu prinse ideea. Într-adevăr, sărise peste e-mail- 
urile pe același subiect, dar nu se gândise ca asa vor 
face toţi. Deşi... era normal. Hmm, din dorinţa de a-i 
tine pe toţi informaţi, de fapt, doar îi supraincarcase, 
iar ei s-au protejat. Si ce era să facă acum? Că doar nu 
putea să îi forţeze să citească e-mailuri... Acum isi ex- 
plica de ce îi scăpau şi lui Sefu’ multe e-mailuri: daca 
era copiat la toate, probabil că se proteja şi el. Se 
strâmbă fără să vrea: trebuia să găsească o soluţie. Și cu 
cât se gândea mai mult, cu atât se convingea mai mult: 
soluţia era, in mod neaşteptat pentru el, mai puţină in- 
formaţie, trimisă doar la cei interesaţi. Restul, la se- 
dinta săptămânală... ÎI concedie pe Mişu cu un gest, se 
aşeză la calculator, deschise e-mailul. Si ce de e-mailuri 
avea... Din reflex deschise unul să dea reply către toată 


echipa, dar își dădu seama imediat: Nici pe ăsta n-o să-l 

citească. Clar, trebuia o nouă abordare. Deschise un 
e-mail nou şi scrise la subiect: Gogu recunoaște c-a gre- 


sit... Zambi în sinea lui: Pe ăsta o să-l citească toţi... 

Abordarea „Agile” 


— Mamut preistoric ce esti, extinctia te paşte! Tre- 
buie să fii flexibil, să te adaptezi... Gogu se încinse, era 
un subiect care îi plăcea, şi pe care îl dezbătuse de 
multe ori cu Sefu’, aşa că acum era foarte sigur pe el. 

— No, nu-i chiar asa, că uite că şi mamutii îs agili. Nu 
i-ai auzit pe-ăia cu evenimentul? Agile Mammoths 
Games, aşa îi zice. 

— Lasă-mă frate cu de-astea, acu’ toată lumea e sme- 
cheră şi ştie Agile, mă lași?! Habar n-au! 

ー Nu, mă, pe astia îi susţine si Ovidiu, ăla de la re- 
vista. 

—E, parcă Ovidiu ăsta al tau are habar. N-o lucrat el 
la Nokia? Si s-o-nchis Nokia! Vezi? — încheie Gogu tri- 


umfator. li plăcea la nebunie să-l incurce pe Mișu si 

radia de încântare la vederea feţei nedumerite a aces- 
tuia. Încet-încet însă Mişu isi reveni, cel putin suficient 
cât să poată articula: 

ー Esti dus, Gogule. Cu pluta... Să revenim la su- 
biect. Vorbeam despre proces. Agile nu înseamnă haos, 
cadrul îi definit foarte clar. Nu facem tot ce ne trece 
nouă prin cap, când ne trece nouă prin cap. Dacă 
SCRUM Masterw’ o zis că nu-ţi dă omv’ că-i în sprint, 
atunci asa îi. Există un proces şi procesul trebe’ musai 
urmat, mno, asta e. 

— Ha-ha, ai dreptate. Partial. Da’ trebe musai — îl 
copie el pe Mişu - gândit procesul ăsta al nostru. E 
drept că metodologia noastră urmăreşte nişte reguli, şi 
e normal asa. Scrumul ăsta de-l aplică cei de la dez- 
voltare... 

— SCRUM, Gogule, nu scrum, că nu suntem la fu- 
moar. 

— Bine ca esti tu deştept. SCRUM, scrum, tot aia e. 
Si fii atent la mine, nu te lua de amănunte lipsite de 
importanţă în contextul respectiv. Mişu dădu să adau- 
ge ceva, dar privirea lui Gogu îl opri. Asa, — continuă 
Gogu, încântat de reacţia lui Mişu, sau mai bine zis de 
lipsa de reacţie a lui Mișu — deci scr... a... metodologia 


asta Agile, de-o aplicăm noi, a fost definită de unii, 

altii, iar noi o aplicam conform diferitelor carti si cer- 
tificări pe care le-am citit, acceptat, îmbrățișat. 

— Corect - triumfă Mişu. Aşa îi, ma Gogule, mno, 
asta am vrut să spun si io. Si atunci, tu nu poţi să 
schimbi cerinţele din sprint. Și nici nu poţi scoate un 
om, că acolo îi calculat tăt... 

ー Uff, mamut preistoric, waterfall înmormântat în 
ritm de sprint funerar. Agile nu înseamnă că schimbi o 
metodologie rigidă cu alta la fel de rigidă. Agile e un 
mod de gândire, o cultură pe care trebuie să o inte- 
legem si să o adoptăm în toată organizaţia. Am renun- 
tat la waterfall şi am trecut pe Agile pentru ca am vrut 
să fim mai aproape de clienţii noştri, mai rapizi în a le 
livra ceva util şi relevant pentru ei, mai flexibili în a ac- 
cepta schimbările... N-ar trebui să aplicăm aceste prin- 
cipii şi în interior? Eu dacă îi cer lui Scrum... 

— SCRUM. 

— Mă enervezi. Deci, dacă îi cer lui SCRUM - puse 
accent pe cuvânt si mijise ochii la Mişu — Masteru” ăla, 
un om, înseamnă că e important pentru client, pentru 
ceea ce îi livrăm noi, implicit pentru rezultatele noas- 
tre, pentru firma noastră si imaginea ei. Corect? 

— Dacă pui problema asa..., da, îi corect. 

ー Si-atunci, de ce nu îmi dă omu” ăla?! Ridică tonul 


Gogu. 

— O zis că afectează commitmentul echipei la sprint... 

ー Ceapa ei de commitment azi si maine! 

— Ce-i cu ceapa, băieţi?! Lăsaţi zarzavaturile, ciorba 
şi legumele c-avem treabă, se poate să mai obţinem un 
contract. Sefu’ apăruse — ca de obicei — în punctul cri- 
tic al discuţiei. Luni mergem la client, aţi vorbit cu 
băieţii de la dezvoltare? Cu Product Owneru’ am vor- 
bit, era în concediu, dar oricum se întorcea de luni, si 
mai avem nevoie de Flaviu, aţi vorbit cu el? 

Gogu rânji victorios şi îi făcu semn lui Mişu să răs- 
pundă. Acesta se codi, dar până la urmă mormăi: 

— Nu-l lasă SCRUM Masteru’, că cică e afectat sprin- 
tu’... Până să termine însă propoziţia, Sefu’ deja vorbea 
la telefon. Convorbirea dura maxim 30 de secunde si 
se incheie cu o frază care îi lăsă fără replică pe cei doi: 
„Uite, vezi, îmi place să văd că şi atitudinea voastră e 
Agile, nu numai metodologia. Merci fain pentru om. 
Ciau.” Sefu’ se întoarse victorios spre cei doi: 

— Rezolvat. Ei, suntem sau nu suntem Agile? 


— Depinde cine întreabă, Sefule... 


81 


12 


Perspectivele 


ー Gogule, vezi ca-ti pică falca... 

Misu il privi cu mila pe inconstientul care putea sa 
se ia de Gogu intr-un astfel de moment. Nimeni nu 
dorea sa devina tinta lui Gogu atunci cand acesta era 
suparat, aciditatea replicilor sale ardea sufletul neferi- 
citului, iar daca aveai cumva nefasta inspiratie sa-i mai 
şi răspunzi, parjolul iadului devenea imediat o alterna- 
tiva mult mai fericită. 

Privirile celor de la birourile din departament se 
fixară cu aviditate pe Gogu. Sacalii — gândi Mișu — stau 
şi-aşteaptă măcelul. 

Spre stupoarea tuturor însă, Gogu îşi împinse 一 


cu un gest natural — maxilarul la locul lui (chiar avea 

gura căscată), fără să lase impresia că s-ar fi întrerupt 
din reverie. 

Aha, gândi Mişu, va să zică nu e supărat, numa” pre- 
ocupat. În ultimele zece minute, analizase fiecare po- 
sibilitate, fiecare fapt, mesaj sau întâmplare care ar fi 
putut cauza supărarea lui Gogu. Evident, în afara unor 
presupuneri fanteziste, nu găsise nimic. Acum însă re- 
luă cu sarguinta analiza din noua perspectivă: ce ar fi 
putut să-l preocupe în așa măsură pe Gogu, ce pro- 
bleme ar fi putut avea? 

— Gogule, probleme?! 

Mișu avu clara impresie că au prins glas gândurile 
sale. Mno, cum ceapa ei... Îşi dădu însă seama ime- 
diat: nu gândurile sale deveniseră guralive, ci Sefu’ isi 
făcuse apariţia, zâmbitor, relaxat, bronzat şi odihnit, 
deh, cum îi stă bine omului după concediu. Departa- 
mentul dădu în clocot instantaneu. Numai că, în loc să 
îl înconjoare pe Sefu’ să-l întrebe de concediu, unde-a 
fost, ce-a văzut, unde-a stat, ce recomandă, agitația pă- 
rea să îl ignore complet, se verificau liste pe computer, 
se făceau calcule... 

— Alo, mă bagă şi pe mine cineva în seama? Că n-oi 
fi lipsit chiar aşa de mult! 

Gogu abia atunci remarcă prezenţa Șefului. Surpri- 


za i se transforma rapid în usurare si îi zâmbi lui Sefu’. 

— Ori ati bolunzit cu toţii?! Gogule, ce fac ăştia? 

— Ha-ha, Gogu isi revenise iar acum chiar râse cu 
poftă. Sunt pariuri, Sefu’! Cat rezişti în concediu, cu 
câte zile te întorci mai repede la program. 

— Chiar ore, adaugă Mişu cu zâmbetul latit pe fata 
de ardelean. Ştiam noi că nu rezisti 15 zile fără agitația 
de-aici... 

Două ore mai târziu, după şedinţa operaţională şi 
dupa ce Mişu isi trambita suficient victoria adusă de 
predicțiile sale, după ce tot departamentul aflase toate 
detaliile concediului lui Sefu’, venise vremea ca Gogu 
„să dea seamă” — cum îi plăcea Sefului să spună — de ce 
se întâmplase în proiectele în care îl înlocuise. 

— Sefu’, mare bătaie de cap delegarea asta de la 
matale... 

— Ceva probleme, Gogule? zâmbi Sefu’. 

— Mai degrabă o nedumerire a mea, în rest — isi în- 
dreptă Gogu spatele cu mândrie — le-am rezolvat pe 
toate. 

ー Sunt convins de asta, Gogule, că altfel nu te 
delegam pe tine să îmi tii locul. Ia spune, care e ne- 
dumerirea. 

— E o ciudatenie, Sefu’, începu Gogu. Mai ştii ma- 
tale ideile de optimizare din proiectul Luna? Pe unele 


dintre ele le-am analizat chiar eu şi le-am formalizat în 


85 


86 


SIMONA BONGHEZ 


cereri de schimbare. Au fost câteva a căror aprobare 
era de competenţa managerului de proiect şi pe acelea 
chiar le-am implementat deja, sunt câteva însă care 
erau de competenţa matale, ca sponsor al proiectului. 

— Si? întrebă Sefu’ cu nedisimulată curiozitate. Si 
le-ai aprobat? Văzând încurcătura lui Gogu, adăugă 
repede: 

— Orice delegare vine atât cu responsabilităţi, cât şi 
cu autoritatea necesară deciziilor. Am încredere totală 
în tine, Gogule, şi îţi voi susţine deciziile, n-am nicio 
îndoială că acele cereri trebuiau aprobate. 

— Păi, tocmai asta e, Sefu’, că nu le-am aprobat. 

Sefu rămase descumpănit. O oarecare umbră de 
dezamăgire îi apăru în privire, când îi reproşă lui 
Gogu: 

ー Ei, nu mă aşteptam să amâni luarea unor decizii 
pana la venirea mea. Ştii foarte bine că lipsa unei de- 
cizii poate avea un impact mai mare decât o decizie 
proastă, în special în cazul proiectului nostru. Avem 
nevoie aici de rezoluții rapide. 

— Nu, Sefu’, stai. N-ai înţeles. N-am amânat. Am de- 
cis, doar că... 

— Doar că ce? Da’ zi o dată! 

— Păi, rezoluţia a fost „Nu”. Mi-am refuzat cererea! 


pufni Gogu înciudat. 

Sefu’ răsuflă usurat. Pentru o clipă se indoise de 
decizia sa de a-i delega lui Gogu — pe perioada con- 
cediului său — responsabilitatile de şef de departament 
şi de sponsor în cele două proiecte majore de reorga- 
nizare. Se simţi brusc vinovat de lipsa de încredere. il 
incuraja pe Gogu sa continue: 

— Hm, zici ca le-ai refuzat? 

— Da, Sefu’. Si mă macină chestia asta. Oi fi fost ba- 
tut in cap cand am cerut, sau lipsit de vana cand am re- 
fuzat? Ca nu mi s-a mai parut acceptabil riscul... 

Sefu’ tacu cateva clipe rumegand raspunsul. 

ー Probabil nici una, nici alta, Gogule. N-ai fi tu 
primul în situaţia asta. Circulă pe internet o povestire, 
o legendă urbană cel mai probabil, despre generalul 
Milea. Cică — si aici Sefu’ se lăsă tacticos pe spate — pe 
vremea cand era comandant de garnizoană, ca orice 
alt comandant, trimitea diverse cereri pentru dotarea 
garnizoanei, către Marele Stat-Major. Promovat sef al 
Statului-Major şi obligat de împrejurări să preia rapid 
noile atribuţii, se vede în situaţia de a analiza două din- 
tre ultimele sale cereri trimise în calitate de coman- 
dant de garnizoană. Adjunctul său, preluând dosarul 
cu cererile, constată cu surpriză rezoluţia negativă şi, 
extrem de mirat, îndrăzneşte să întrebe dacă cererile 


nu fuseseră justificate. Răspunsul generalului, Gogule, 


87 


88 


SIMONA BONGHEZ 


cred ca se potriveşte si in cazul tau: „Cererile au fost 
şi sunt justificate din poziţia de comandant de garni- 
zoană. Din poziţia de Sef de Stat-Major, însă, lucrurile 


se văd dintr-o cu totul altă perspectivă!” 


13 


La drum cu jaloane 


— Pe-ala mi l-am luat si eu. E un GPS simplu, ieftin 
si isi face treaba, ţi-l recomand. 

Sefu’ apăruse fără ştire în spatele lui Gogu. „Auch... 
m-a prins teleleu pe Google”. Îi trecu prin cap să răs- 
pundă cu o scuză, dar îşi dădu seama imediat cât de 
penibil ar fi fost. Plus că era prea interesat de detaliile 
tehnice ale GPS-ului. Le află imediat, Sefu’ îi dădu 
rapid toate informațiile. 

— Da’ unde mergi? 

— Le-am promis părinţilor că merg cu toată familia 
la ei. Ne vedem rar cu toţii, 450 de km nu-s uşor de 
parcurs cu copilul. Îşi schimbă vocea si isi maimutari 
copilul: „Tati, mai avem mult? Când ajungem? Cat mai 


avem până la Buni? Taaati, m-am plictisit...” $i mai e si 

mama — adică Buni — care vrea să știe exact la ce ora 
ajungem. Dacă intarziem, intră în panică, isi închipuie 
catastrofe şi i se face rău; dacă ajungem mai repede, de 
ce-am ajuns înainte de ora programată, probabil am 
mers cu viteză prea mare. Nicicum nu e bine. Mi-e 
groază de drumul asta, Sefule... 

— Stai măi, Gogule, că nu e aşa tragică situaţia. Totul 
se rezolvă uşor, ai nevoie doar de niște jaloane. 

Gogu simţi cum i se lasă un gol în stomac. Sigur că 
nu era tragică, dar nici într-o mie de ani nu ar fi crezut 
şi nu s-ar fi aşteptat ca Sefu’ să râdă de el atunci când 
era necăjit cu adevărat. Si acum când i se destăinuise 
sincer... Încercă să spună ceva, dar i se puse un nod în 
gât şi nu putu decât să lase privirea în jos, dezarmat, 
trist şi incredibil de dezamăgit. „Nu mă aşteptam...” îşi 
spuse. Dintr-odată, totul luă dimensiuni apocaliptice, 
problema lui nu mai era doar o problemă de familie, 
ci o nenorocire de proporţii, lipsa de înţelegere a Se- 
fului deveni semnul clar al unei complicate conspirații 
împotriva sa... 

ー Gogule, alo, eşti cu mine? Ce-ai patit? 

Zambetul larg al lui Sefu’ îl lăsă perplex pe Gogu. 
Teoria conspirației se disipă imediat, lăsând locul unei 


singure nedumeriri majore: 

Ajungem La Tg. Mures: oa 2.30 


Oprina la OMV Slonisoara: 9.30 


intram pe contura Ploiesti- uli: ora 13.00 


Oprim n parcare La Buni: ora 24.00 

— Nu înţeleg, Sefu’, ce e cu jaloanele. Că doar n-oi 
fi vrând să înfig tarusi din Cluj până în Bucuresti... 

Hă-hă-hă... Hai, măi Gogule, zău aşa, e vorba de 
jaloanele din teoria managementului de proiect. Un 
element care marcheză un moment important în 
derularea unui proiect... iti dă o indicație asupra po- 
zitiei tale in timp si iti permite să raportezi modul în 
care proiectul se incadreaza in duratele estimate. 
Adica exact ce iti trebuie tie, mai Gogule, pentru dru- 
mul tau. 

Fata lui Gogu nu denota nici strop de inteligenţă — 
Ba chiar e ușor tampa, gândi Sefu’ amuzat — aşa că se 
grăbi să adauge: iti stabilesti nişte repere, localităţi im- 
portante pe drumul tău. Acelea vor fi jaloanele voas- 
tre. Calculezi cât timp iti trebuie pentru a ajunge de la 
unul la altul, astfel încât să știi — în funcţie de ora la 
care plecaţi —, la ce oră vei ajunge la fiecare dintre ele. 
Dacă vor apărea întârzieri, vei ştii imediat cum se re- 
flectă acestea asupra orei de sosire. Copilului îi faci 
un desen si îi arăţi de fiecare dată când atingeti un 
jalon. Îi dai sarcina să o informeze pe Buni, şi uite-aşa 
ai doi stakeholderi la curent cu evoluţia călătoriei voas- 


tre. Cum ti se pare? 

Incetincet fata lui Gogu se lumină, iar Sefu’ răsuflă 
ușurat: Nu-ţi stătea bine cu fata dinainte, Gogule. Se 
pare că acum lucrurile s-au mai luminat puţin, ce zici? 

Gogu, în schimb, îl ignoră total şi se apucă să de- 
seneze traseul. Se vedea ca îi place ideea si desi de- 
senul nu era tocmai conform cu realitatea, arăta cât de 
cât a traseul dintre Cluj si Bucuresti. Estima durata de- 
plasării în funcţie de viteză şi drum... Se şi vedea dând 
explicaţii docte fiului său şi se bucura si la ideea comu- 
nicării „poziţiei” de către acesta către Buni. Ha! S-ar 
putea să nu fie chiar atât de rau pe cât isi închipuise... 

— Sefu’, eşti mare! Cum as putea să îţi mulţumesc? 

— Credeam că nu mai întrebi! La începutul lunii 
viitoare trebuie să facem un workshop pe teme de 
management de proiect; ţii tu o prezentare despre 
jaloane?! Că acum te pricepi. De fapt, de-asta venisem 
la tine, doar că atunci încă nu ştiam ce subiect să abor- 


dăm, multam si eu de idee... 

Jocul alternativelor 


ー Mno, în sfârşit... răsuflă Mişu usurat văzând nu- 
mele si mai ales fata lui Gogu pe ecranul smartphone- 
ului. N-apucă însă să zică ceva, că suvoiul vorbelor lui 
Gogu se dezlantui prin micul device de parca se rupsese 
zăgazul: 

— Da’ ce s-a întâmplat, dom’le, de suni ca nebunu’?! 
Ori crezi ca sunt chior şi nu văd c-ai sunat de prima 
dată? Cine-o murit, ce-o explodat, că nu mi-e dat şi mie 
să am o zi de linişte! O zi, frate, atât mi-am permis şi eu 
să lipsesc. Motivat. O zi! Iar tu suni de cinci ori într-o 
oră. Cinci! Cinci mii de fulgere si tunete abate-s-ar 
asupra telefonului tău, de fiecare dată când te mai în- 


tinzi după el. Ori eşti sinucigaş, si vrei să-ţi rezolv eu 


96 


SIMONA BONGHEZ 


problema plecării din sânul omenirii, ceea ce m-ar 
face extrem de fericit în acest moment... 

Probabil că i se terminase aerul, că suvoiul se în- 
trerupse şi se auzi cum Gogu îşi ajustează respiraţia. 
Te-ai fi aşteptat ca Mişu să se repeadă asupra ocaziei şi 
să ia cuvântul, dar se pare că el prevăzuse o asemenea 
reacţie, iar acum aştepta ca „viitura” să se domolească. 
Si într-adevăr, odată plămânii realimentati, Gogu mai 
pierdu din avântul iniţial. Adăugă doar: 

ー Deci? 

Zâmbetul se lati pe fata lui Mişu: scăpase mult mai 
ieftin decât îşi închipuise. Fără să se grăbească deloc, îi 
povesti lui Gogu problema cu care se confrunta si din 
cauza căreia insistase să-l găsească, chiar în ziua lui li- 
beră. Avu însă grijă să nu mai aducă vorba despre acest 
aspect, nu era momentul să provoace iar potopul. 

— Lasă-mă să văd dacă am înţeles, încercă Gogu să 
sintetizeze informaţia, te-a pus Sefu’ să găseşti un 
manager de proiect pentru implementarea cerută de 
client. Iar tu ai insistat să îi dai răspunsul pe loc, hmm, 
ceea ce nu e deloc genul de atitudine pe care o adopti 
tu în mod normal; iar el n-a fost de acord cu propu- 
nerea ta. lar acum, runda a doua: vrei să mergi să-l 
propui pe Tibi, dar nu mai vrei să-ţi asumi niciun risc 


şi dai ca disperatu’ telefoane, să-ţi iau eu problema as- 

ta din cârcă şi să-mi asum eu responsabilitatea în cazul 
unui posibil, chiar probabil eşec. Măi, da” ce băiat deş- 
tept te-ai făcut tu peste noapte! 

Urmă realimentarea plămânilor. Faţa spasita a lui 
Mişu arăta că era pregătit pentru tot ce era mai rău. 
Dar, ca şi data trecută, la capătul celălalt al firului lu- 
crurile se linistira. Pentru cine îl cunoştea pe Gogu era 
evident că acesta intrase în modul de căutare soluţii. 
Ăsta era un alt lucru care îi plăcea lui Mişu la Gogu: in- 
variabil ajungea să se gândească la rezolvări. Era su- 
ficient să îi arăţi problema, aşa cum îi arăţi câinelui 
batul. Numai că Gogu nu dă din coadă, gândi Mișu şi 
dădu la o parte din minte imaginea unui Gogu în pa- 
tru labe, fericit să aibă ocazia de-a alerga dupa bat. 

— Oare iti veni vreo idee, Gogule? îndrăzni Mişu să 
spargă tăcerea. 

— Oare, oare!... mă gândeam la Cristina. Este sufi- 
cient de matură, a dovedit-o în proiectul cu englezii, 
are experienta lucrului in echipa virtuala si ii si cu- 
noaste deja pe multi dintre cei cu care va trebui sa co- 
laboreze. N-o sa-i fie usor cu clientul, dar asta e, daca 
era uşor, o putea face oricine. Merită o şansă. 

Mişu tăcu. 

— Ei, zi ceva, insistă Gogu. Până si la viteza ta de 


reacţie, informaţia tot trebuia să-ţi ajungă deja la cre- 

ier. Pamantu’ către Mişu: Alo! Sau crezi că nu e pregă- 
tită încă? 

Mişu chiar era încurcat: 

— Da’ io am zis de Tibi... Tibi îi mult mai experi- 
mentat. 

— Păi da, măi smechere, da’ dacă te duci iar cu o 
singură opţiune la Sefu’, iar îi dai de ales între „a face 
ceva” şi alternativa „să nu faci”. $i dacă răspunsul e cu 
„nu”, iar te dai de ceasul morţii. Trebuie să îi dai două 
variante viabile lui Sefu’, el va cumpăni propunerile 
şi va alege cea mai bună dintre ele. Nu mai risti astfel, 
să pleci de la el fără să rezolvi problema. Mintea uma- 
na asa funcționează: compara alternative, opțiuni; da- 
că îi dai lui Sefu’ această posibilitate, mintea lui va 
exploata oportunitatea de a compara şi a alege cea mai 
bună dintre alternativele prezentate. Pricepi? Tibi sau 
Cristina. Tibi, mai experimentat, dar cu un proiect di- 
ficil deja pe cap, bla-bla-bla, versus Cristina, fără prea 
multă experienţă, dar dornică să înveţe, să demon- 
streze, să se afirme. Bla-bla-bla, mai adaugi tu. 

— Ce adaug? Bla-bla? Il luă Mișu peste picior. 

ー Hai, că mă enervezi. ’Nteles? 

— Am nteles, Gogule, da’ dacă cumva chestia asta 
nu tine? Că Sefu’ îi mai nedus la biserică... Te sun, 


oricum, după ce vorbesc cu el... 

— Nu mă mai suna! Gogu silabisi apăsat ultimele cu- 
vinte. Cred că nici nu voi mai avea semnal, deja nu te 
mai aud, Misule, alo, alo, ies din zona cu semnal si 
revin maine dimineata. Pa. 

Gogu intrerupse convorbirea, zambi in sinea lui, si 
isi relua tacticos mesteritul la bicicleta. 

— Tataaa... 

— Ah, nu! Ce-aveti azi cu mine?! Tu ce mai vrei? se 
intoarse disperat Gogu catre fiul lui. Nu mi-e dat azi sa 
ma bucur de ziua frumoasa, de bicicleta, de mesterit, 
de nimic. Zi, mai, ce mai e? 

Numai ca fi-su îi ştia rolul de morocanos de serviciu 
si nu îi luă în serios bombanitul teatral. Continua fara 
a fi descurajat de atitudinea fals neprietenoasa: 

— As vrea sa merg la petrecerea de ziua lui Andu. Ce 
zici, vii să mă iei pe la 11-12? Sau, ca sa nu te mai de- 
ranjez, mai bine dorm la el. Ne mai jucam Assassin’s 
Creed, mai povestim... 

— Poftim? Cum sa dormi la Andu, ce, tu n-ai casa? 
Asasini de-ăia te poţi juca cu el şi de-acasă. Mai bine ati 
juca Fifa2014. 

ー Ah, bine, atunci sună-mă tu pe la unspe jumate, 
doispe fara un sfert, cand vii spre Andu sa ma iei. Merci, 
tata! Copilul facu incantat stanga-imprejur si pleca flu- 


ierand. 


99 


100 


SIMONA BONGHEZ 


Gogu rămase înlemnit, când văzu buna dispoziţie a 
copilului îşi dădu seama de capcană. Fra însă prea târ- 
ziu: vorba e vorbă. Si mai e şi fericit că se duce după el, 
de parcă n-ar fi fost mult mai normal să vină copilul 
acasă la 9 sau 10 seara cel târziu. Doamne, ce l-a mai 
învârtit copilul asta pe degete. I-a dat două variante, 
din care, el, Gogu! a ales-o pe cea mai favorabilă. Ufff! 
Acelaşi mecanism pe care îl explicase câteva minute 
mai înainte lui Mişu fusese aplicat — cu succes — De el. 
Ha! Si îl străfulgeră o idee genială: stai așa, că mâine, 
in loc să-l întreb pe Sefu’ dacă e de acord să mergem 
şase oameni la Conferinţa cu mamutii!, mai bine îi dau 
două variante: doar şase de la noi din departament sau 
mai bine îi luăm şi pe colegii de la testare, şi mergem 


zece... Ce tare e asta... 


! E vorba de conferinţa pe teme de managementul proiec- 


telor Agile Mammoths Games. 


15 


Vaca lui Sefu’ 


Gogu se uită pentru a suta oară la ceas, era deja exas- 
perat, trecusera doua ore fara vreun rezultat palpabil. 
Avea senzatia ca bateau campii cu gratie, si de cate ori 
se apropiau de vreun punct de decizie, invariabil inter- 
venea cineva din vreunul dintre departamentele impli- 
cate si dădea toată discuţia peste cap. Sefu’ încercase 
la inceput sa se impuna, dar erau acolo si sefii celor- 
lalte departamente si la orice încercare a lui, săreau şi 
ei, să nu rămână mai prejos. Initial, scopul principal 
părea să fie identificarea vinovatului, musai din depar- 
tamentul altcuiva. Vânătoarea de vrăjitoare nu păru în- 
să să se soldeze cu vreun rezultat, fiecare departament 
apărându-se cu îndârjire; salvarea venise în momentul 


în care cineva mentionase o eroare a clientului. Fusese 

o cotitură esenţială în desfăşurarea întâlnirii care, din 
acel moment, se axase pe identificarea tuturor pro- 
blemelor cauzate de client, de răspunsurile lui, de lip- 
sa de răspunsuri sau de însăşi pura existenţă a lui. 
Discutia degenerase într-o jeluire monotonă, în care 
fiecare isi plângea de mila si concluziona invariabil 
vina clientului. Sefu’ era din ce in ce mai tăcut, ingan- 
durat, întunecat.... Într-o ultimă încercare de a fina- 
liza cu oarecare rezultat întâlnirea, se ridică şi se oferi 
să treacă De flipchart care ar fi pașii următori, cine ce ar 
trebui să facă si până când. În aceeași tendinţă de pana 
acum, toate sarcinile au fost puse în cârca clientului, 
iar Sefu’ declarase încheierea întâlnirii. Gogu se pre- 
cipită spre ușă, cu intenţia clară de a avea un schimb 
de păreri cu Sefu’, dar acesta nu părea să mai aibă 
chef de discuţii. Aruncă peste umăr o singură remarcă, 
care îl pozitiona pe Gogu în bezna cea mai neagră: 

ー Și-apoi om vedea noi ce ne dă vaca... 

— Care vaca, ce vrei să... — se trezi Gogu vorbind sin- 
gur. Ce-are vaca de-a face cu discuţia asta aiurea? Uff... 

Se duse să-l găsească pe Mișu, în speranţa deşartă 
că acesta ar putea să-i explice ce e cu vaca. În câteva 
minute, tot departamentul lui Gogu era pus la curent 
cu desfăşurarea super-întâlnirii si a magnificelor sale 


rezultate. Nimeni însă n-avea idee ce caută vaca în 

propoziţie; animalul, aşa domestic cum era, reușise să 
declanșeze o nebunie generală: presupunerile, dar şi 
replicile acide, curgeau: 

— Vaca e mulsa, nu? Probabil vrea sa... 

— Să ce? Să mulgă clientul sau poate pe Sefu cel 
mare, hă-hă... 

ー Poate n-a auzit Gogu bine şi nu era vacă, era va- 
canta sau vacarm, sau poate vacant?! 

ー Înîm, şi-a vrut să zică să iti iei tu vacanţă si să laşi 
locul vacant, că oricum numa’ vacarm faci! 

— Inteligentule. Ai glume în program azi? Poate s-a 
gândit la laptele praf şi-a vrut să zică că erati toţi praf... 

— Şi care e legătura, mă, cu vaca? Că din cate mi-aduc 
aminte, vaca nu dă lapte praf! 

— Ba da, mă, dac-o arunci din avion. Ho-ho-ho... 

— Ce să spun! E rasuflata asta. 

ー No stati mă, că îi simplu dacă ştii contextu’, in- 
terveni Mişu. Sefu’ era supărat încă de când o plecat 
că nu s-a trimis agendă înainte de întâlnire, nu s-o 
anunţat nici durata, nimic n-o fost planificat. Ştiţi si 
voi cât de mult tine la chestiile ăstea: Failing to plan is 
planing to fail — recită Mişu, cam pompos, zicala favo- 


rita a Sefului. 

ー Aha, aşa e, ma Misule, că deştept eşti, mi-aduc 
aminte când eram mic la ţară, vaca nu stătea la muls 
dacă nu-i trimiteai înainte agenda... 

ー Bine că esti tu deştept. No, ganditi-va si voi, de 
câte ori nu ne-o zis, agenda e musai de trimis înainte, 
să ştie tot omu’ de ce se duce si ce-o să discute, cât 
durează şi cine participa. Si-ntotdeauna, nu trage el o 
concluzie la fiecare subiect, să nu batem noi câmpii 
degeaba, ci să ştim musai care e rezoluţia la fiecare 
subiect? No, dacă aici îi cum zice Gogu, înseamnă că 
s-o enervat Sefu’, şi pe bună dreptate. Că nimic nu s-o 
făcut ca la carte... 

ー Si unde-i vaca?! Întrebă Gogu, aproape resemnat. 
Tu ai dreptate, Misule, asa se face daca vrei să ai rezul- 
tate concrete, în şi după o întâlnire, da’ dilema noastră 
era legată de rumegătoare. 

Mai comentaseră unii, mai emiseră păreri, dar era 
clar că nu se ajungea la o explicaţie rezonabilă. Sefu’ 
nu mai reveni în departament, asa că misterul nu se 1a- 
muri până la sfârșitul programului. Gogu îşi termină 
treaba şi plecă acasă fără să se mai gândească la mis- 
terul vacii. 

— Tata, ce ne dă nouă vaca? 

Gogu intepeni. Era a doua oară în ziua respectivă 


când rumegătoarea insolentă apărea în discuţii tam- 


105 


106 


SIMONA BONGHEZ 


nesam, fără ca el să aibă cea mai vagă idee despre ce e 
vorba. Se uită încruntat la fi-su care stătea senin în faţa 
lui: nu, n-avea cum să știe de discuţia de la serviciu. To- 
tuşi, se vedea clar că savurează momentul, probabil că 
se vedea că l-a pus pe taică-său în încurcătură. Începe 
să-mi semene din ce în ce mai mult, gândi Gogu cu sa- 
tisfactie, dar nu lăsă să se vadă nimic, ba dimpotrivă, se 
răsti la cel mic: 

— Ce-ti veni şi tie cu vaca asta?! E o întrebare de gra- 
dinita, ori dacă îmi amintesc eu bine — dar corectează- 
mă dacă greşesc — ultima oară cand am verificat, parcă 
erai la scoala. Mă insel? 

— Mai, tata, măi, ţi-am pus o întrebare simplă. Daca 
nu ştii răspunsul, mărturiseşte că nu ştii, asta e, până la 
urmă nu poţi să le ştii pe toate, nu-i asa? 

Clar că seamănă cu mine, își spuse Gogu, de data 
asta întrebându-se dacă e un lucru bun. Era clar că 
trebuia să dea un răspuns. Să fi avut totuşi vreo legă- 
tură cu vaca şefului? Ntz... Enervat, încercă răspunsul 
clasic: 

ー Lapte, carne... aaa...branza si unt, capata el curaj. 
Multumit? 

— Ha-ha, tata, ntz! Nici măcar nu esti pe-aproape. 
Vaca ne dă nouă..., luă el tonul de copil de grădiniță 


şi luă o pauză teatrală, ... balegă! Continuă apoi satis- 

făcut de figura total siderată a tatălui: Că pe-alelalte ni 
le luăm noi, ea de bună voie nu ne dă decât că... băle- 
gar, se corectă repede; tatăl lui nu vedea cu ochi buni 
folosirea unui anumit tip de limbaj. 

Gogu însă nici nu-l mai auzea. Asta era, deci, pro- 
blema lui Sefu’, degeaba așteptăm noi rezultate bune 
dacă nu suntem proactivi si nu lucrăm împreună cu 


clientul. Al naibii şef, a naibii rumegătoare... 

Lecţii învăţate 


Lui Gogu i se strânse stomacul instantaneu. Revăzu 
valorile şi mai citi o dată e-mail-ul, în speranţa deşartă 
că ceva, undeva, se schimbă, că poate n-a înţeles corect 
mesajul. În paralel însă, mintea lui prelucra informaţia 
primită şi construia primele scenarii de răspuns. Mai 
bine spus, încerca să construiască scenarii, căci nici- 
unul dintre cele ce-i treceau prin minte nu era apli- 
cabil. În special cel în care duhul din lampă dădea 
timpul înapoi sau cel în care devenea invizibil pentru 
Sefu’. 

ー Oh, Doamne... oftatul îi scapa fără voie. 

— Probleme, Gogule? 


Tresări, uitase de prezenţa lui Mişu. Mormai în barbă: 

ー Nimic, obişnuitele probleme... Simtea însă du- 
reros de acut cât de neobișnuită era problema pe care 
O avea acum. 

Recapitula şirul acţiunilor, în ideea de a identifica 
punctul de start al dezastrului. Filmul evenimentelor 
începu să se deruleze în mintea lui: sosirea invitatiei de 
participare la licitaţie, construirea argumentării parti- 
cipării cu beneficiile aferente. Ce fericit o să fie Mișu 
să-mi dea acum peste nas!, iar apoi prezentarea în cadru 
larg. Retrăi mândria resimţită atunci cand Sefu’ ra 
trasat lui această sarcină („sunt sigur, Gogule, că te vei 
descurca în pregătirea ofertei finale, evident ai tot su- 
portul nostru.”). Ha-ha, na mândne acum — se apostrofa 
singur. Apoi, neliniștea resimţită când s-a văzut în fata 
formularului pentru ofertă, fără să ştie sigur cum şi de 
unde să îl apuce; satisfacția de după întâlnirea organi- 
zată de el pentru stabilirea soluţiei şi a alocării sarci- 
nilor (nu s-a descurcat rău aici, Sefu’ arăta mulţumit, 
iar fiecare şi-a înţeles bine sarcina /responsabilitatea). 

Apoi, iar neliniște până când au venit primele răs- 
punsuri de la colegi, satisfacția documentului final, ner- 
vii cauzati de documentele de eligibilitate, printerul 
care a căzut, evident, în cel mai prost moment, şi usu- 
rarea după trimiterea ofertei si primirea confirmării. 


Se pomeni zâmbind, după care se gratulă singur: 

Zâmbeşte, Gogule, că n-ai să mai zambesti mult timp de-acu- 
nainte... 

Derulase filmul mult prea repede, trecuse peste 
momentul dezastrului fără să îl identifice. Ca şi atunci, 
de altfel. Devenise mult prea arogant, prea îi merse- 
seră lucrurile strună iar el, în loc să devină precaut, 
căzuse pradă delăsării. Îşi aduse aminte: văzu în minte 
momentul în care era în faţa excel-ului. Introdusese 
toate sesiunile de instruire, adăugase preţurile, a in- 
serat coloana nouă pentru cheltuieli adiţionale legate 
de transport şi cazare... 

— Of, Doamne!!! Si n-a actualizat formula in co- 
loana de total... 

— Probleme, Gogule, mah? 

lar lăsase oftatul să-i scape. De data asta însă răs- 
punse: 

— Doar ce-am fost declaraţi câştigători la licitaţie. 

— Mno, super veste, sări Mişu. Nedumerirea isi făcu 
însă imediat loc pe faţa lui: care e problema? 

— Am dat-o in bară. Am greşit preţurile totale în 
ofertă. 

În liniștea lăsată, stomacul i se strânse si mai tare, 
avea prima confirmare a gravitatii problemei pe care o 
cauzase. Vocea lui Mişu abia se auzi: 


— Cât e pierderea? 

ー N-am calculat, abia ce-am primit e-mailul si am 
realizat că lipseşte ceva. 

În mod ciudat, nu pierderea sau valoarea pierderii 
îl afectase, ci faptul că o asemenea eroare a putut să-i 
scape lui, cel ordonat, structurat, obsesiv perfectionist. 
Si cu tabieturi, da’ asta n-are a face, gândi el. El, care are 
standarde atât de înalte, care le cere celor din jur ace- 
easi minutiozitate de care dă dovadă el. Mă rog, dădea 
dovadă, că de acum... Un sentiment de rușine şi de 
neputinţă îl năpădi. Reveniră gândurile dinainte, du- 
hul din lampă, omul invizibil. Sau măcar de s-ar putea 
ascunde undeva. Subit, îl fulgeră singura ieșire posi- 
bilă din situaţia creată: demisia. Încercă să se îmbăr- 
bateze singur: Asta e, tu ţi-ai făcut-o, arată că ai coloană 
verticală, că înţelegi gravitatea situației şi esti capabil sa îți 
asumi responsabilitatea. 

Ridică privirea către Mişu care continua să-l priveas- 
că, parcă fără a-l înţelege. Probabil că în mintea lui se în- 
treabă cum oi fi reușit?! Răspunse: 

— Mă uit si calculez acum. 

Se aseza, dar nu deschise excel-ul cu pricina, ci un 
document nou cu antetul companiei pe care scrise 
mare, pocnind demn tastatura: Demisie. 

Remarcă, într-o doară, că nu mai are stomacul strâns, 


în schimb, un gust amar îi invadase gura. Ii plăcea să 

lucreze aici. Nu voia să plece. Dar nu exista altă opti- 
une. Hmm, şi proiectul la care lucra acum, doar ce se 
pusese pe picioare, rezultatele se arătau mai bune de- 
cât se asteptasera. Contribuise si el la asta. Se crispa la 
auzul sunetului telefonului. Sefu’. Ce să-i spun? Ras- 
punse automat. 

ー Gogule, esti tare, băiete, ai dovedit-o cu prisosin- 
ta. Nu că unii dintre noi n-ar fi fost convinşi de asta. 
Vocea şefului răsuna plină de optimism, de bună dis- 
poziţie. Gogu înghiţi în sec: 

— Sefu, putem sta de vorbă câteva minute? Vin eu la 
matale. 

— Când mă iei tu cu „matale” nu prea e a buna. Ce 
s-a întâmplat? Nemaiasteptand detaliile, poate intele- 
gând si din ton, Sefu’ adăugă: Ajung la firmă în 2 ore, 
trec pe la tine să te iau. Super treabă, Gogule! adăugă 
înainte de a închide. 

„Ha-ha, super într-adevăr”, adăugă Gogu în sinea lui 
cu amărăciune. Are timp să isi scrie demisia. 

Deschise totuşi excel-ul cu oarece urmă de speran- 
ta în suflet, poate totuşi valoarea nu e atât de mare. 
Măcar pierderile financiare să fie acceptabile, căci lo- 
vitura psihologică era greu de îndurat, iar iminenta 
întâlnire cu Sefu’ nu avea darul să atenueze cu nimic 


impactul. 

Cand Sefu’ băgă capul pe uşă, aproape îi paru mai 
rău de zâmbetul șefului decât de poziţia ingrată in 
care se afla el. Demisia era în plic, plicul în buzunarul 
sacoului, excel-ul cu calculele pierderii si opţiunile de 
reducere a impactului in fata lui. Lua foaia si îl urmă 
pe Sefu’. 

il puse la curent imediat ce au intrat în birou. Desi 
îşi repetase textul de câteva ori, cuvintele i-au ieșit 
greu, de parcă n-ar fi vrut să-l părăsească. Nu era o 
veste ușor de dat, dar nici de primit. Sefu’ stătea cu ex- 
cel-ul în fata de câteva minute bune în momentul în 
care vorbi: 

— N-avem cum să acoperim diferenţa în totalitate, 
chiar dacă punem în aplicare toate sugestiile tale. Vari- 
anta discuţiei cu clientul n-aş exclude-o, deşi șansele 
sunt mici. Era destul de clară specificatia privind ero- 
rile de calcul: valorile de la total prevalează. 

Vocea era calmă, abătută. Gogu ar fi vrut ca el să 
strige, să-l ocărască, să-i reproşeze fel de fel, să-l ame- 
ninte cu datul afară. Si-atunci el ar fi scos demisia, să-i 
arate ca nu e nevoie să fie dat afară, ci că isi dă el de- 
misia: un triumf amar... Numai că Sefu’ nu apelase la 
ameninţări. Îi ceru detalii legate de una dintre opti- 
unile propuse de Gogu, discutaseră alternativele, ba 


chiar stabiliseră o întâlnire cu clientul. După aproape 

două ore, încă nu era dat afară si nici semne nu se ară- 
tau, iar el nu ştia ce să facă cu demisia. După încă o 
ora, aveau un plan cu cap şi coadă care, dacă le ieșea, 
diminua pierderile în mod considerabil. Dar şi cu un 
efort considerabil... 

— O.K., Gogule, ne vedem mâine dimineaţă să ve- 
dem ce ne iese din toate astea - încheie Sefu’ după ce 
mai trecuseră încă o dată în revistă fiecare acţiune pla- 
nificată. Gogu însă nu se mişca. Demisia parca îl ardea 
în buzunar, numai că scenariul închipuit de el nu-i 
permitea să o scoată: trebuia să fie dat afară si-abia 
atunci demisia avea să fie înmânată cu demnitate. 

ー Gogule?! Sefu’ nu înţelegea ce era cu stana de 
piatră din faţa lui. 

ー Aaaa... hmm... ăhm... Cuvintele nu ieseau si 
pace. 

— Zi, Gogule, crezi că a mai rămas ceva? 

ー Păi... ăhm... eu... Sunt concediat, nu?! Era mai 
mult o afirmaţie decât o întrebare, iar tonul era uşor 
sfidător, chiar revendicator. 

— Auzi, Gogule, nu crezi că am cheltuit prea mult ca 
să te dau acum afară? 

— Nu înţeleg... Gogu fusese luat prin surprindere. 


Ce vrei să spui? 

ー la zi, Gogule, crezi că mai faci vreodată o aseme- 
nea eroare ca cea de acum? 

ー Oh, Doamne, cum să repet aşa ceva? Niciodată! 
Sub nicio formă! 

— Păi vezi, Gogule? Într-adevăr, ne costă ceva lecţia 
asta, dar e o lecţie învățată. Crezi că mai vreau să dau 
bani şi altădată, să mai trecem o dată prin toată tără- 


senia asta?! 

Justificarea acţiunii 


— Gogule, probleme?! 

Sefu’ se protapise în fata biroului lui Gogu şi încer- 
ca să-i desluseasca fata din spatele display-ului. Toți ochii 
erau indreptati spre ei: de vreo 10 minute se auzeau nu- 
mai bolboroseli din zona strategic denumită „Gogu”, 
dar nimeni nu avusese curajul să verifice ce se întâm- 
pla cu el, daca si cine îl enervase. Era riscant să te afli 
în faţa artileriei de remarci usturătoare a lui Gogu, iar 
bolboroselile neinteligibile erau un semn clar — si con- 
firmat de multe situaţii similare — de pericol. 

— Gogu, vreo problemă, pot oare să te ajut cu ceva? 
insistă, inconştient, Sefu’. 

— Apoi, soarele lor de mamuti, topi-li-s-ar ghețarii, 


cred ca da, izbucni Gogu, iar colegii se asezara mai 

bine pe scaune, se lăsară pe spătarele fotoliilor, îşi în- 
tinseră picioarele, într-un cuvânt, toţi se pregătiră de 
show. Sefu’ simţi, mai mult decât văzu, mișcarea si de- 
cise să le facă jocul: 

— Ia zi, că te văd uşor nervos, ce s-a întâmplat? 

Gogu nu văzu din spatele display-ului zâmbetul abia 
mascat al lui Sefu’ şi se lansă într-o tiradă tumultuoasă, 
spre deliciul colegilor încântați de spectacol. 

— Le-am zis de trei zile, de trei zile!... Si nimeni n-a 
răspuns. Cum e posibil?! Explică-mi matale, Sefule, 
cum se poate ca o echipă întreagă să ignore aşa o ce- 
rinta. Care, până la urmă, este în avantajul nostru... 
Si nimeni, dar nimeni! n-a catadicsit să răspundă la 
e-mail. Si voi ce vă holbati, măi, la mine, ca la circ? 
Continua el, observând audiența care îi sorbea fie- 
care vorbă. Cum tonul rămăsese același, iar întrebarea 
venise în continuarea întrebărilor retorice de până 
atunci, multi nici nu isi dăduseră seama că fuseseră 
prinşi asupra faptei, respectiv că deveniseră ţinta arti- 
leriei lui Gogu. Mişu însă simtise pericolul si încercă sa 
se retragă, uşor, alunecând cu scaunul spre biroul lui. 
Cum fusese unica mișcare în zonă, atrase imediat pri- 
virea lui Gogu care zise cu repros: 

— Şi tu, Brutus?! după care atacă imediat: Ah, pai 


da, „domnu Mişu”, că nici tu n-ai mişcat nimic, nici us- 

turoi n-ai mâncat, nici gura nu-ţi miroase... era greu, 
măi melc blocat in marsarier, să te uiţi peste CV-ul ăla 
al tău, să actualizezi şi tu două linii acolo, și să mi-l 
trimiti înapoi? Ca doar nu-mi trebuiau sa i le dau lui 
mama! 

Rămăsese cu privirea atârnată de Mişu si era clar ca 
ー de această dată — nu era vorba despre o întrebare re- 
torică: aştepta un răspuns. Mişu căută ajutor la Sefu’, 
dar acesta îi ocoli privirea. Savura scena din plin şi era 
evident că nu voia să o întrerupă. 

— Mno, că nu te lua amu’ de mine, zise Mişu tă- 
răgănat, încercând să tragă de timp doar-doar va găsi 
o scuză sau măcar o replică cât de cât inteligentă la 
acuzaţiile lui Gogu. După principiul „cea mai bună 
apărare este atacul”, găsi rapid replica (în ciuda re- 
numelui său de ardelean molcom) şi contraatacă: 

— Da’ nici tu n-ai zis la ce-ţi trebe’! 

Gogu rămase interzis: Da’ la ce-ţi trebe” tie să ştii? 
gândi el, dar nu dădu glas replicii. Nu era o replică 
inteligentă şi nici nu-i stătea în fire să arunce cuvin- 
te aiurea. O idee năstruşnică i se înşurubă în creier: 
Hmm, oare asta să fi făcut diferenţa? Să explici DE CE? 

Mişu si ceilalţi aşteptau atacul furibund al lui Gogu. 
Care — surpriză! — nu mai veni: se vedea că Gogu pro- 


cesează informaţia. Să fie oare justificarea atât de pu- 

ternică încât să declanșeze acţiunea? Suntem oare 
mult mai dispuși să facem ceva atunci când ni se spune 
la ce foloseşte? Gogu se uită la Sefu’ după ajutor: 

— Sefule, ar fi contat? 

Conform arhicunoscutului sau obicei, Sefu’ se spri- 
jini pe un colt de masa, se lasa usor pe spate, isi lua 
aerul sfatos si zise: 

ー Da. 


Dupa care pleca. 


Seara, acasa, Gogu inca era sub influenta discutiei 
din birou. Dupa plecarea Sefului iesi la o cafea cu Misu 
si despicasera firul in patru, discutand despre motiva- 
tie, despre cum o formulare a unei cerinţe, care in- 
clude şi justificarea acesteia, poate influenţa — pozitiv — 
satisfacerea ei, „chestii adânci” — după cum le numea 
Gogu — şi care îi făceau mare plăcere. 

— Tata, vreau sa ma uit la televizor — apăru pe ne- 
aşteptate băiatul lui Gogu din camera lui. 

ー Ei, da, vezi-ti de lecţiile tale si lasă televizorul. 
Te-am vazut ca toata seara ai butonat calculatorul, acu’ 
vrei sa treci la teveu? Ntz... 

— Gogule, dragă — interveni soţia —, e o emisiune de- 


spre influenţa tehnologiei asupra dezvoltării mentale a 

tinerilor, este extrem de educativă si cred ca i-ar fi utilă 
copilului. La asta voia să se uite, eu zic ca n-ar strica, 
dar e, evident, decizia ta... 

Evident, evident — o maimutari Gogu. În gând, evi- 
dent, că doar nu era nebun să o facă cu voce tare. Pe 
de altă parte, pusă problema aşa, mai putea să o con- 
trazică?! Fir-ar să fie de treabă, ia uite cine ştie de pu- 
terea justificarii... Mormăi: 

ー Ei, da, bine că mi-aţi sărit amândoi in cap... dati-i 
drumu” acum, ce pot sa zic?! 


M-au biruit... 


18 


Sticla cu experienţă 


Gogu insuruba tacticos capacul sticlei de apă plată, se 
asigură că e bine închis, mai strânse odată, total inutil, 
dar se vedea că face toate acestea cu mintea în altă 
parte. Mişu îl văzu căzut pe gânduri si se gândi, proba- 
bil, că e numai bună ocazia să se ia de el, că doar de 
mult nu se mai razboisera verbal si n-ar fi vrut să-şi iasă 
din mână: 

— Hooo, brrrr... zise el destul de tare, privindu-l in- 
tens pe Gogu. Acesta însă nu reactiona, asa că Mişu 
repetă, de data aceasta ceva mai tare: 

— Hooo, brrrr... opreşte! Rămăsese dezamăgit de 
faptul că era total ignorat de Gogu şi căută cu privirea, 
uşor dezorientat, sprijin de la colegi. Remarcă că toată 


lumea se uita la el cu interes şi i se aprinse beculetul: 


126 


SIMONA BONGHEZ 


ー Mno, deci m-ai auzit, dar nu catadicsesti să mă 
bagi în seamă. Oare nu îi ăsta un semn de lipsă de res- 
pect? De ce faci tu asta, Gogule? 

— De trei ori Trăiască şi o data Ura, de-aia, răspunse 
Gogu, abia retinandu-si zâmbetul. De 1 Mai muncito- 
resc sau — ca să fiu mai precis — ca să iti dau tie ocazia 
de a folosi cuvinte complicate, sa ti se îmbârlige limba 
în gură: ia, cum ai zis? Ca-ta-dic-seşti?! 

— Bine că esti tu smecher şi tie nu ti se imbarliga 
nimic în creier, răbufni Mişu, dar o făcu molcom si 
fără nicio urmă de supărare. Că nici n-are ce să se îm- 
barlige, adauga mai încet apoi, fără nicio trecere, in- 
trebă ce-l durea, de fapt, pe el: 

ー Ia zi, pe unde iti rătăceau gândurile, că păreai ple- 
cat pe câmpii... Şi nu prea ne permitem acum, după 
plecarea intempestivă a lui Dan. 

— Mda, la asta mă gândeam. Ne cam zdruncină ple- 
carea asta a lui, e singurul care ştie toate dedesubturile 
pentru proiectul ăsta nou. Si n-avem nimic documen- 
tat, toată experienţa proiectelor anterioare e înşuru- 
bată bine în mintea lui... şi cam atât. Ba poate mai 
găseşti ceva în Inbox/Outbox, doar că asta n-are cum 
să ne ajute prea mult. La ce ajută să acumulezi expe- 


rienta, dacă nu poţi să o impartasesti celorlalți? Ma 

rog, la ce ajută organizaţiei, că pe tine, personal, e evi- 
dent că te ajută. 

ー Ce-ajută şi ce n-ajută, măi băieţi, despre ce e vor- 
ba în propoziţie? Ca de obicei, Sefu’ apăruse fără să-l 
simtă cineva. 

ー Sefu’, trebuie să renunti la intrările astea „under- 
cover”, fără să fii băgat în seamă şi fără să ne fi anunţat... 

ー Sigur, data viitoare imi pun nişte clopoței. Ia zi- 
ceti, care-i baiu’? 

— Mno, nu-i niciun bai, Sefu’, da’ ne gândeam noi... 

— Adică eu, preciză Gogu. 

ー Tu, eu, noi adică, continuă Mişu imperturbabil, 
cum faci să păstrezi în departament, sau în companie, 
experienţa şi cunoştinţele acumulate în proiectele an- 
terioare? 

— Aha, înţeleg că ati vorbit cu echipa lui Dan si n-aţi 
obţinut mare lucru. 

ー Ceva, ceva am obţinut, dar nu multe lucruri con- 
crete. Problema e că fecare dintre ei e acum implicat 
în alte proiecte, Dan a plecat, iar noi nu avem niciun 
document care să ne ajute. E practic ca si cand am lua 
totul de la zero. 


Gogu mârâi supărat: 

— E cam enervant. Toţi am tras din greu şi toţi vom 
continua acum să tragem din greu. Sefu’, orice ai zice 
mata, asta sună a prostie... 

ー Nu e prostie, Gogule, e semn că evoluam și vrem 
să facem lucrurile mai bine. Am dat de o problemă, 
hai să o rezolvăm: să vedem ce facem cu cunoştinţele 
acumulate. E clar că ele sunt ale celui care lucrează și 
trece prin situaţii specifice. Sunt experienţe personale 
care, in timp, îl ajută — pe cel care le recunoaşte si le 
înţelege — să devină din ce în ce mai bun, mai compe- 
tent. Firma devine si ea din ce în ce mai bună, fiind re- 
cunoscută ca suma competenţelor individuale. Odată 
cu creşterea firmei, ea va dori — asa cum vrem noi 
acum — să securizeze cât mai mult din experienţa câş- 
tigată, astfel încât să nu mai depindă de fiecare individ 
în parte. 

ー Păi, s-o facem atunci, se grăbi Gogu, ce ne 
opreşte? 

— Hooo, brrrr... interveni Mişu. Nu e chiar asa sim- 
plu, Gogule. Ia spune, tu ştii să mergi pe bicicletă? 

ー Neuronii tai sunt pe biciclete, plecaţi în cursă, 
unv’ nu ţi-o rămas acasă. Ce-ti veni cu bicicletele acum? 

ー Stil, ori nu ştii? Răspunde. 


ー Știu. 

ー Mno atunci, explică tu în scris cum faci asta, in 
special partea cu mentinutul echilibrului, iar eu pro- 
mit sa manc documentul, incheie Misu triumfator. 

— Mananc, îl corectă Gogu, dar între timp i se în- 
vârteau rotitele. Putea evident să descrie cum te urci 
pe bicicletă, cum te dai jos de pe bicicletă, cum te ri- 
dici după ce ai căzut... 

— Mânc, mănânc, tot aia. Mno, poţi ori ba? 

ー Păi, şi-atunci ce? Nu mai facem nimic? Se ratoi 
Gogu încurcat, căutând sprijin la Sefu’. 

ー Într-adevăr, dacă lucrurile ar fi fost simple, le-am 
fi rezolvat demult, nu-i asa? Cunostintele şi experienţa 
sunt ca apa, dacă n-o îmbuteliezi, se scurge. Problema 
noastră este să găsim sticla în care să strângem apa 
asta, râse Sefu’. Partial am rezolvat: avem planurile de 
proiect, avem rapoartele de progres de care ne ajutăm 
ー de multe ori — şi în proiectele următoare. Mai ră- 
mâne acum să vedem cum îmbuteliem mersul pe bici- 
cletă. Numai că nici nu e simplu de explicat și nici 
oamenii nu sunt dornici să o facă. Până la urmă, aces- 
ta este diferentiatorul lor, iar „îmbuteliatul” îi face mai 
uşor de înlocuit. 

— Hmm, nu e foarte plăcut gândul... se trezi Gogu 
vorbind, adăugă însă repede: din punct de vedere indi- 


vidual. 

— Ceea ce înseamnă că trebuie găsită soluţia de 
compromis, care să ajute şi compania si individul. Fir- 
mele de succes au rezolvat, nu ne rămâne decât să 
rezolvăm şi noi. După cum ziceam, Gogule, e o pro- 
blema de evoluţie, nu de prostie. 

— Mda, prostie ar fi însă s-o lăsăm asa, şi data viitoa- 


re să fim în aceeaşi situaţie... 


19 


La mici 


— Chelner, micii ăştia mi-au mâncat mustarul! În- 
cercă Gogu o ironie fină, dar nu avu cu cine. 

— Vă mai aduc muştar? 

— Mno, n-ai priceput nimica, spuse înciudat Mișu. 
Nu mustarul îi problema aici, ci micii. la-i înapoi şi 
mai pune-i O tara pe grătar, că-s cruzi. 

— Revenind la ale noastre, Gogule, se întoarse Mişu 
spre prietenul lui, în timp ce chelnerul lua micii scu- 
zându-se, zi-mi ce să fac. Spun or nu spun? Îi mai bine 
să fiu cinstit sau mai bine îmi apăr pielea? Că până la 
urmă, la asta se reduce toată situaţia... 

Gogu se gândi puţin înainte să răspundă. Era uşor 
să dai sfaturi din afară, dar motivul pentru care colegii 


reveneau la el era faptul că niciodată nu încuraja pe 

cineva să facă ceva ce el n-ar fi făcut. Numai că în cazul 
lui Mişu, lucrurile erau parcă şi mai complicate. $i to- 
tusi... 

ー Auzi, Misule, tie cand iti zice fi-miu că totul mer- 
ge bine si e super la scoala, tu ce faci? 

— Hă-hă, încerc să aflu ce s-o-ntâmplat de-adevara- 
telea. Înm... crezi că asa o să reacționeze şi încrânce- 
natul ăsta de Bernard? N-am văzut client mai carcotas 
ca ăsta. 

— Adevărul este că si clientul e om, hi-hi, râse Gogu; 
ignoră rictusul de neîncredere de pe fata lui Mișu si 
continua: si el a trecut prin proiecte, ştie că viata nu e 
roz şi că nu există proiectul perfect, în care toate să se 
alinieze şi să iasă exact cum te aștepți. Dacă-i spui că 
„no problem, everything is perfect” — zi şi tu, sună ca dracu’ 
ー abia atunci începe să se îngrijoreze şi să pună între- 
bări. În mod ciudat, clientul capătă încredere în tine 
dacă vede că ai curaj să-i spui şi despre părţile mai pu- 
tin „strălucitoare” ale proiectului. Evident, trebuie să 
ştii sa le „împachetezi” frumos. 

Faţa lui Mişu sugera nu doar confuzie, ci mai de- 
grabă o zbatere internă însoţită de durere fizică. M se 
sparge capul: dacă îi spui adevărul, ce să mai împachetezi 27 


Ori îi spui, ori nu... Uff, manager de proiect mi-a trebuit... 

Gogu citi fata lui Mișu şi intui ce se petrecea în min- 
tea uriasului ardelean. Se decise să îl ajute la ,impa- 
chetare”: 

— Dar voi stati bine pe partea de dezvoltare, aveti 
probleme doar la migrare, nu? 

- Ihi, da’ alea ne-or da înapoi rău. 

— Nu-i nimic, important e să-i dai posibilitatea de 
a compara avantaje şi dezavantaje. În avans pe par- 
tea de dezvoltare, în întârziere pe partea de pregătire 
migrare. Cu atât mai mult va aprecia avansul. Ştii ex- 
perimentul cu ghetele? întrebă Gogu, continuă însă 
repede fără să mai aştepte răspunsul. Fii atent aici: ex- 
perimentul se desfăşoară în două magazine unde se 
urmăreşte vânzarea aceluiaşi tip de gheată. Într-un ma- 
gazin, gheata este expusă şi alături, vizibil, sunt listate 
avantajele ei: piele naturală în interior şi exterior, talpă 
groasă din piele, impermeabile, rezistente la mers în- 
delungat în zăpadă şi mai ştiu eu ce, iar la final, preţ x 
euro, sau ce monedă o fi fost. În celălalt magazin, ace- 
eaşi gheată şi alături, vizibil, aceleaşi avantaje: piele 
naturală în interior și exterior, talpă groasă din piele, 
impermeabile, rezistente la zăpadă, alea-alea dar..., şi 
aici Gogu făcu o pauză teatrală, la final au adăugat: 
dezavantaj, gheata este disponibilă doar în culorile ne- 


gru şi maro. După care, preţ x euro, la fel ca în celălalt 

magazin. Care crezi ca s-a vandut mai bine? incheie 
victorios, cu ochii pe Misu, asteptand raspunsul evi- 
dent. Ei? 

ー Ala cu dezavantaj? Încercă nesigur Mişu marea cu 
degetul. 

— Exact, sări Gogu entuziasmat. Dezavantajul nu a 
făcut decât să întărească, să sublinieze avantajele. Un 
dezavantaj minor a crescut valoarea calităţilor, făcând 
gheata mai „apetisantă”. Foarte tare, ce zici? Si-ai sa 
vezi, merge chestia asta şi în comunicarea cu clien- 
tül: 

— S-au întors micii! aparu în sfârşit şi chelnerul. 
l-am ars putin, dar măcar acum sunt bine făcuţi! 

— Hmm, se uită Mişu la mici, iar apoi la Gogu, mai 


apetisant zici?! 


20 


Soc cultural 


— Ssiga-ssiga... zâmbi Gogu la amintirea vacantei, 
şi se lăsă prada reveriei: mare turcoaz, plajă cu nisip 
fin, pădure cu pini şi soare pe un cer mereu senin. 
Doamne, zău dacă insula asta nu e paradisul pe pă- 
mânt... 

— Ce sâsâi acolo, Gogule, vreo blondă amintire să te 
bântuie oare? Nu ziceai că ai probleme la proiectul din 
Golf? Văd ca zambesti, n-ai treabă... 

— Ce blondă, Misule, de blonde îmi arde mie?! Da’ 
uite că mi-am adus aminte de vacanţa in Grecia si uite- 
aşa m-a pocnit o idee! Gogu îşi acompanie ultimele cu- 
vinte de o lovitură zdravănă în frunte, evident cu 


intenţia de a sublinia importanţa momentului. 

ー Mno, lasă, Gogule, nu-i musai să te pedepsesti 
amu’, înţeleg eu că problema-i gravă... Da’ zi-mi şi mie 
ce-i cu sâsâitul... şi mai ales, ce-are a face cu proiectul 
nostru?! Cu ce te ajută Grecia la planificarea livrabi- 
lelor? 

— Nu m-ajută la planificare... redeveni Gogu serios, 
m-ajută însă să înţeleg. Poate. Asa cred... Ia fii atent 
aici: când am ajuns în vacanţă, tipa de la agenţie ne-a 
zis să ne relaxăm, să nu ne grăbim, că viaţa pe insulă 
are propriul ei ritm: ssiga-ssiga, zicea ea, adică încet- 
încet... 

— Aha, aşa zic grecii la încet: ssiga? 

ー Da. Si la început n-am prea priceput eu ce e cu 
ssiga-ul ăsta, da' m-am prins repede: ei nu se grăbeau, 
frate, cu nimic. Autobuzul pleca numai după ce şofe- 
rul termina de fumat ţigara, chelneru’ se plângea me- 
reu de treabă, în schimb avea timp să stea de vorbă cu 
tine despre vrute şi nevrute, în general despre ultimul 
meci din campionatul mondial, frappé-ul venea la ju- 
ma’ de oră dupa ce îl comandai, dar toţi erau relaxaţi, 
calmi... Cam ca tine, aşa... Ei, după o săptămână in- 
trasem şi eu în ritmul ăsta, numai că atunci s-a termi- 
nat vacanţa... Si ca să ajung la subiect, ideea care m-a 
trăznit e foarte simplă: cum m-am calmat eu la greci 


după ce m-am prins că ăsta e felul lor, aşa trebuie şi 

acum să înţeleg; care e felul celor cu care lucrăm acum, 
şi-atunci lucrurile vor fi mult mai simple. 

— Hmm... 

ー Cam scurt răspunsul tău, ai putea fi ceva mai de- 
taliat? 

— Ma gandeam, mno... E ca atunci cand o venit 
clientul ăla din Japonia de tot zicea Yes-yes-yes şi toţi 
am crezut ca lam convins, da’ el zicea aşa semn c-o 
înţeles ce i-am spus noi, nu că era de acord. Că dup-aia 
a făcut tot cum o vrut el. 

ー Exact, Misule. La astea le zice diferente culturale. 
Noi suntem suma educaţiei pe care am primit-o, a obi- 
ceiurilor pe care le-am moştenit şi care ne-au înconju- 
rat, a credințelor părinţilor, rudelor, prietenilor alături 
de care am crescut. lar acestea sunt diferite de expe- 
rientele prin care trec oamenii din alte parti ale glo- 
bului. Si-atunci, e normal ca ei să aibă alte reacţii, alte 
crezuri. 

— Aha, mai ţii minte când am mers cu japonezul la 
film? Era în faţa noastră grupul ăla gălăgios de le-ai fă- 
cut tu observaţie... 

— Ha-ha... şi s-a supărat japonezu”, s-a simţit jenat ca 
de ce le-am spus lor direct să facă liniște, în loc să ra- 
portez la supraveghetorul de sală... ha-ha, mai ţii min- 


te că nu pricepeam ce vrea el cu supraveghetorul?! 

Dar gata cu gluma, acum, treci la studiat ce diferen- 
te pot exista între ei şi noi, să vedem dacă ne putem 
descurca mai bine. Trebuie să terminam planificarea, 
iar eu tot n-am reușit încă să aflu care sunt zilele lor de 
vacanţă în perioada următoare. 

— Ce mai planificati, măi băieţi? Sefu' iar apăruse pe 
nepusă masă, iar cei doi, prinşi în febra discuţiei, nu-l 
văzuseră. 

ー Iar te furisezi, Sefu’?! Uite, dezbăteam pe tema 
proiectului din Kuwait, vreau sa fac o planificare deta- 
liata, sa vada ce seriosi suntem. Numa’ ca nu avem toa- 
te datele... Cică vacanţa din octombrie începe la 70 de 
zile după Ramadan, dar n-am găsit pe net când e data 
fixată pentru sfârşitul de Ramadan... 

— Păi, nici nu vei găsi, Gogule, depinde de lună... 

ー În iulie a fost anul acesta. 

ー Nu luna din calendar, luna de pe cer. Si închide 
gura că iti intră o muscă. 

Gogu rămăsese într-adevăr cu gura căscată. Cum 
adică, luna de pe cer? Ascultă explicaţiile Șefului, dar 
cumva mintea lui refuza să accepte. Probabil că senti- 
mentul era clar exprimat de fata lui, pentru că Şeful se 
opri din explicaţii şi adăugă: 

ー Gogule, te auzisem mai devreme cu ssiga-ssiga. 


Ştiu conceptul, lam experimentat. Dar oamenii ăştia 

cu care vom lucra acum sunt mult-mult mai departe. Si 
geografic, şi cultural. Lucrurile pot fi foarte diferite. 
Nu poţi să ieşi cu ei la o bere, să clarificati lucrurile, 
poţi ieşi cel mult la un ceai. Si numai dacă nu e perioa- 
da Ramadan-ului, atunci în timpul zilei nu ai voie nici 
să mănânci, nici să bei. Şi chiar dacă ai ieșit la ceai, nu 
te poţi aştepta să iti spună în fata daca ceva nu e bine, 
căci nu vor să te pună într-o situaţie dificilă... Cât de- 
spre planificarea strictă, uit-o. Timpul are — pentru ei — 
o altă semnificaţie. Propune-le o planificare pe săptă- 
mâni, în niciun caz pe zile, şi adaugă rezerve pentru 
comunicare şi negociere, dublu faţă de ce suntem noi 
obişnuiţi... lar ideea ta de a citi mai multe despre obi- 
ceiurile, credinţele, cultura lor, este excelentă. Vă va 
ajuta mult în relaţia cu ei. 

— Sefu’, tu ai lucrat cu ei, nu-i asa? 

ー Am lucrat, am greşit, am învăţat... 

— Ahhh, spune-ne si nouă ce-ai greşit! Şefu' zâmbi: 
Da, eram sigur că vreţi s-o aflaţi pe asta. Păi uite ce s-a 
întâmplat: am avut ghinion cu niște echipamente care 
nu ne-au venit la timp si am întârziat cu livrarea so- 
lutiei la client. 

— $i s-au supărat din cauza întârzierii? sări repede 


Gogu. Doar ce ne-ai spus că timpul e văzut altfel la ei... 

ー Nu, Gogule, nu s-au supărat din cauza întârzierii, 
s-au supărat din cauza „ghinionului”. Auzi, măi 
Gogule, râse Sefu’, tu ai o problemă azi: tot rămâi cu 
gura deschisă. 

Gogu fusese prins iar pe picior greşit: Cum adică 
din cauza „ghinionului”? Ce-au ei cu ghinionul? 

— Păi, tocmai că n-au nimic, la ei nu există ghinion, 
cum ziceam eu, există doar voia Celui De Sus. Tot ceea 
ce se întâmplă are un rost, un motiv, şi nu depinde de 
norocul sau ghinionul pe care îl invocam eu. Aici am 
greşit... lar voi, dacă nu vreţi să gresiti, treceţi înapoi 


la treabă, că altfel vedeţi voi ce înseamnă ghinion... 

Tată si fiu 


— Mai Galusca! - copilul se uită la Gogu cu repros, 
dar acesta se făcu că nu vede. la mai zi o dată, dar mai 
rar de data asta. 

Ştia şi el că e o stratagema firavă, dar era prima idee 
care îi venise şi care îi mai acorda ceva timp de gân- 
dire. Evident că şi fiul lui se prinsese, căci îi văzu ime- 
diat licărirea de satisfacţie din privire. Cu un zâmbet 
victorios pe care nici nu se strădui să-l ascundă, dădu 
curs cererii: 

— Ascultă-mă cu atenţie, tată. 

Copilul ăsta devine din ce în ce mai obraznic, isi 
spuse Gogu, dar respectă indicatia primită şi se con- 


centră asupra cuvintelor copilului. 

— Tata si fiu, spuse acesta grav. Tata si fiu, repeta el, 
grav răniţi într-un accident lângă Sibiu. Tatăl este 
transportat într-un spital din Târgu-Mureș, fiul este 
dus cu salvarea în Bucureşti. Aici e pregătit de ope- 
ratie, dar când intră medicul - copilul făcu o pauză 
teatrală si se uită la Gogu cu subinteles — şi îl vede pe 
pacient, spune: „Nu-l pot opera, e fiul meu”. Cum e 
posibil? 

Dacă iti trag una, iti şterg ranjetul ăla triumfător de 
pe faţă! Desigur, cuvintele răsunară doar în mintea lui 
Gogu, să le fi spus cu voce tare ar fi însemnat să intre 
în contradicţie cu toată educaţia pe care i-a dat-o co- 
pilului. Se gândi doar cu o uşoară ciudă că nu găsea 
nici acum soluţia problemei, dar şi cu mândrie. Că 
doar era copilul lui... Deh, a ajuns oul mai deştept 
decât găina. 

ー Era tatăl vitreg, spuse repede. 

— Nope. 

— Uhm... aproape că puteai auzi rotitele cum se în- 
vârteau în mintea lui Gogu. Ha!, se lumină deodată: 

ー Erau tată si fiu, dar fiecare era tatăl sau fiul alt- 
cuiva! 


— Nope. 

— Nope, nope, îl îngână Gogu cu năduf. Hai, spune tu 
care e explicaţia. 

— Nope. N-ai spus tu să te las până găseşti singur răs- 
punsul?! 

Îşi sorbi tacticos ceaiul, îşi termină micul dejun, fără 
să îşi dezlipească însă ochii de la Gogu. 

ー Plecăm? 

— Poftim? Tresari Gogu care încă încerca să gaseas- 
că soluţia. Îşi reveni însă repede. 

— Da, sigur. Mă mai gândesc la problema ta diseară, 
când mă întorc acasă, hai să plecăm acum. 

Pe drumul spre şcoală discutară de noua doamnă 
învăţătoare, dar mintea lui Gogu era în continuare în 
căutarea soluţiei. Fi-r-ar să fie de tată şi fiu! Lăsă copi- 
lul la şcoală şi se grăbi la serviciu. Intră val-vârtej, zise 
un ,,’Neata!” rapid către colegi, ignoră răspunsurile, se 
posta în fata biroului lui Mişu si se repezi către el, fără 
niciun avertisment: 

ー la fii atent aici, Misule, am o problemă pentru 
tine. 

ー Mno, bună dimineaţa si tie, Gogule, ridică ochii 
Misu catre el. 

Vorba domoala a acestuia nu reusi insa sa-l poto- 


leasca pe Gogu. 

ー Eşti atent?! 

ー Is, mai, ca nu-mi dai de ales. Da’ nu vrei sa stai jos, 
ca imi respiri în fata şi mi-i cald... 

Gogu se întrerupse o clipă, se uită întrebător spre 
Mişu, apoi îi ajunse informaţia la creier. 

ー Soarele ei de treabă, că toţi sunteţi născuţi in- 
teligenti azi! Dacă esti asa deştept, rezolvă tu situaţia 
asta: şi repetă, cuvânt cu cuvânt problema, exact cum 
o auzise de la copil, inclusiv cu pauzele cu subinteles. 
Mişu aşteptă cu răbdare sfârşitul problemei, se uită im- 
pasibil la Gogu şi zise calm: 

ー Maica-sa. 

— Ce maică... se repezi Gogu, dar neuronii prinse- 
seră între timp ideea. Rezolvarea era de o simplitate 
covârșitoare. Mama! Medicul era mama lui. Cum de 
nu făcuse conexiunea?! În momentul imediat următor 
însă, îl fulgeră un gând enervant: 

— Da’ tu de unde ştii? 

— js deştept, mă Gogule, se umflă Mişu în pene, 
după care se hotărî să nu întindă totuşi coarda prea 
tare. Ştii trainingul ala de soft skills la care am fost lu- 
na trecuta? Ne-au povestit despre capcanele in luarea 
deciziilor, ca de exemplu, cea de ancorare de o in- 


formaţie prezentată cu câteva clipe înainte, si care iti 

canalizează gândirea spre o anumită direcţie. Subli- 
nierea Tata şi Fiu a avut rolul de a te ancora de ideea 
de masculin, iar când apare medicul, mintea ta este 
deja limitată, cantonata în model... Ha-ha, cine ţi-a fă- 
cut-o? Fi-tu, nu-i asa?! A ajuns oul mai deştept decât 


găina... 

A fi sau a nu fi... PMP 


Capul lui Gogu abia se mai itea din marea de CV-uri in 
care era scufundat proprietarul lui; dacă nu l-ai fi auzit 
pufnind din când în când, nici n-ai fi zis că e acolo. 

— Probleme, Gogule?! Ai irosit vreo trei copaci prin- 
tând toate CV-urile astea, nu era mai simplu să le 
vizualizezi pe computer? 

Ei, lasă, Misule, că te prind eu la printer, să-ți dau nu- 
ma’ copaci! gândi Gogu, dar se abtinu să comenteze, să 
nu-i dea apă la moară. Rămase impasibil şi se adânci şi 
mai mult în studiul hârtiilor. Mişu dădu să mai zică 
ceva, n-ar fi rezistat tentatiei de a mai învârti putin cu- 


titul în rană, dar se opri cand îl văzu intrând pe Sefu’: 

— Gata, Gogule? Mi-a zis HR-w’ ca ţi-a dat CV-urile 
selectate, tu doar sa alegi project managerii pentru in- 
terviu. Cati avem? 

Ei, lasă că îl prind eu şi pe HR-w’ asta... Ce-o fi azi, că 
numa 'de smecheri am parte?! Îi răspunse însă Șefului: 

— Mai lasă-mă putin, mi-au trimis 32 de CV-uri, în- 
cerc să reduc interviurile la maxim 10, e O.K.? 

— Dă-i bătaie, mai bine asa, decât ca data trecută, 
când n-am primit niciun CV. E bine că ai mai tăiat din 
criterii, numai să nu dăm acum în extrema cealaltă 
şi să ne trezim cu unii fără studii, fără experienţă. 
Da’ nu-mi fac griji, ştiu că verifici temeinic. Treci pe la 
mine când eşti gata. 

Sigur că da, „verifici temeinic” îl îngână Gogu pe Sefu’. 
Mai citi o dată fraza la care rămasese în CV-ul din faţa 
lui: „Experienţă considerabilă în proiecte de anvergu- 
ra, cu rezultate excelente.” Nici că putea fi cineva mai 
vag de atât 一 îşi spuse 一 câți ani înseamnă „considerabilă ”, 
ce buget are un proiect „de anvergură” şi pe ce bază sunt nu- 
mite rezultatele „excelente”?! „Training intensiv în mana- 
gementul proiectelor” — citi el mai departe. Mda, dacă 
făcea doi bani trainingul asta intensiv al tău, dădeai nişte 
detalii clare, nu mă abureai cu „anvergură” şi „conside- 


rabil”. 

ー Auzi, Mişule, ăştia toţi zic, care mai de care, că au 
experienţă şi cunoştinţe. Cum pot eu să „verific te- 
meinic” chestia asta? Că nici să-i chem pe toţi la inter- 
viu nu pot... Desi ar merita, numai să văd fata lui Sefu’.. 

Privirea îi căzu pe: „Certificare PMP obţinută în 
2010”. 

— PMP-ul asta e certificarea aia internationala de la 
PMI, nu-i asa? 

Realiza subit ca îl întrerupse pe Mişu. 

— Păi, eu ce-ţi spuneam frate, iar întrebi si nu esti 
atent la răspuns! Că mă si enervezi... Da, măi, e exact 
certificarea aceea de nu vrei tu să ţi-o iei, mare noroc 
ai cu Sefu’ ăsta al nostru. 

— Mă lași?! O fi la modă să ai o certificare in dome- 
niu, dar asta nu e deloc o garanţie a competenţelor de 
manager de proiect. Un examen grilă nu poate fi con- 
cludent pentru competențele mele. Un manager de 
proiect trebuie să ştie să aplice cunoştinţele teoretice 
acumulate, să coordoneze echipa, să gestioneze situa- 
tile neprevăzute care apar pe parcursul proiectului... 
unde intră aspectele astea în examenul pentru certifi- 
care? Cine le verifică? 

— Esti carcotas, ca de obicei. Tii minte că ne-a zis 
Şefu” că sunt niște condiţii pentru eligibilitate, un anu- 


mit număr de ore de instruire, plus experienţă în con- 

ducerea proiectelor. Asta nu înseamnă, de fapt, că ai 
dobândit şi niște competenţe? 

— Ntz! N-aş crede... 

Rotitele începură însă să se învârtă: Stai asa, că n-or 
fi competențe, dar măcar cineva a verificat că există cunos- 
tinte si experienţă. Te pomenesti că m-am scos... Lua la mâ- 
na iar toate CV-urile, le puse la o parte pe cele cu 
certificare internationala. Le numara. Erau cinci. Ceea 
ce înseamnă cinci interviuri. Jar la interviu, verifici com- 
petentele, mă rog, atât cât e posibil, iar Sefu’ se pricepe să-i 
învârtă pe candidaţi la interviu. Mai adauga încă trei 
CV-uri care ofereau detalii concrete despre proiecte 
realizate şi experienţă acumulată şi se declară satisfă- 
cut. Erau opt candidaţi pentru opt interviuri. Si-apoi ve- 


dem noi dacă iese ceva. Hai că e bun şi PMP-ul asta la ceva! 

Gogu, Petrică şi Lupu’ 


— Tati! Tati! Ardeee!! 

Gogu fugi repede în bucătărie, simți mirosul de 
fum şi căută rapid cu privirea sursa posibilă. Cu coada 
ochiului observă însă că ceva nu e în regulă şi realiză 
imediat ce era suspect: mama si copilul, rezemau ali- 
niati peretele, cu acelasi zambet sagalnic pe fata, dar 
şi în priviri, dubios de calmi amândoi. Doamne, ce 
seamănă copilul ăsta cu mama lui, nu se putu abtine 
Gogu să observe. 

— Mai, pungasilor, ce faceţi voi, aici? Ce e cu fumul 
ăsta? Că n-aţi rânji voi fasolea aşa la mine dacă ar fi ce- 
va grav... 

Soţia zâmbi cald şi spuse: am reușit sa ard dovlea- 


cul. Copilului i s-a părut distractiv să te urnim din fo- 

toliu cu ocazia asta, poate ne mai onorezi şi pe noi cu 
prezenţa, măcar asa, dacă te amenintam cu incendii... 

Gogu zâmbi: ki lasă, că v-arăt eu vouă! Măi pusla- 
ma mică: tu vrei să ajungi ca în povestea cu Petrică şi 
Lupu’?! 

— Ce poveste? Întrebă copilul cu real interes. Gogu 
clătină cu neîncredere din cap: Nu pot să cred că nu 
ştii! Se prinse imediat că povestea nu fusese printre 
lecturile copilului si decise că era momentul unei dis- 
cutil serioase tată-fiu. Evident, având în fundal poves- 
tea cu Petrică care alarmase satul degeaba de câteva 
ori, mintind că lupul dăduse iama în oile pe care le 
păzea pentru săteni. lar apoi, când nedoritul patru- 
ped chiar se decise să se înfrupte din oile respective, 
Petrică zadarnic a mai tipat, alertat, chiar implorat să- 
tenii pentru ajutor, aceştia au refuzat să mai iasă, cre- 
zând că au parte iar de o păcăleală de-a lui Petrică. 


Gogu se simţi mândru nevoie mare... 


Send/Receive. Nimic. Gogu oftă, se uită la ceas — se 
apropia finalul zilei de lucru - apoi mai apăsă o data 
butonul de actualizare din Outlook. Tot nimic. Ar tre- 
bui să-l sun, isi zise el. Renunta însă imediat. Ştia ca 


Sefu’ isi citeşte e-mailurile şi — daca are timp — răspun- 

de. Mai ales la cele cu atentionarea „important”. Dacă 
n-a răspuns, înseamnă că nu are timp, iar dacă n-are timp, 
n-are sens să-l sun, îşi continuă Gogu şirul gândurilor. 
Si mai apăsă o data pe Send/Receive. Wow, stai că mișcă, 
aşteptă nerăbdător, apoi oftă dezamăgit: era mesaj de 
la Mişu. Nu mai deschise e-mailul, ştia prea bine ce 
voia Mişu, dar n-avea ce să-i spună până nu primea 
undă verde de la Sefu’. Send/Receive. Fir-ar! 

— Mno, Gogule, care-i baiu’? 

— Hai ca m-ai speriat... Ce faci? Dai drumu” la mail 
şi dup-aia fugi repede să vezi care dintre voi ajunge 
primul?! Ce vrei? se ratoi Gogu la Mişu care apăruse 
pe neaşteptate în spatele lui. 

— Hă-hă, care ajunge primul, îl îngână Mişu râzând. 
Bună asta... Păi, aştept şi eu un răspuns. 

— Păi, şi eu aştept, sări Gogu, iar apoi adăugă su- 
părat: n-a răspuns Sefu’... 

- Si de ce nu vorbeşti cu el? Îi pe hol, la o glumă cu 
băieţii... 

Lui Gogu i se strânse stomacul. Cum adică, el se dă 
de ceasu’ morţii cu proiectul, innebuneste cu sufletul 
la gură asteptand un semn de la Sefu’ şi lui îi arde de 
glume, pe hol?! Se uită încă o dată, îngrijorat, la ceas, 


apoi se grăbi spre hol. Mişu se luă repede după el. 


157 


158 


SIMONA BONGHEZ 


ー Sefu’, îmi pare rau că te întrerup, da’ am mare 
nevoie de un răspuns de la matale, mă ajuţi? 

ー Răspuns? La ce, Gogule, zi mai repede, că mai 
avem puţin... deja simt cum bate un vânt de weekend, 
zâmbi Sefu’ vizibil încântat de perspectiva zilelor 
libere ce se apropiau. 

Gogu, uşor încurcat, reuși sa îngaime, cu oarecare 
repros: 

ー Raportul, Sefu’, ţi-am trimis raportul lunar pe 
proiectul meu. 

— Mda, ştiu, nu l-am mai citit, că am văzut că e O.K., 
o să-l citesc pe îndelete săptămâna viitoare, că nu arde. 

Gogu rămase descumpănit. Cum adică O.K., cum 
adică nu arde?! 

ー Păi, Sefu’, raportul arată proiectul cu status pe 
galben, adică alertă. $i aveam niște propuneri acolo, 
pe care voiam să ni le aprobi, să putem să comunicăm 
către client şi să mergem mai departe. Galben, adică 
avem nevoie de nişte răspunsuri, repetă Gogu cu aer 
disperat. 

Fu rândul lui Sefu’ să fie încurcat: 

ー Eu am văzut că e pe galben, Gogule, dar asa e de 
două luni şi nu mi-ai cerut nimic până acum, doar m-ai 
atentionat ca sunt nişte situaţii în curs de rezolvare. 


Am crezut că e la fel şi-acum, de unde să ştiu că acum 

lucrurile stau diferit? Vezi de ce v-am cerut să nu tre- 
ceti pe galben decât atunci când situația devine seri- 
oasă?! Nu era mai bine daca până acum lăsai proiectul 
pe verde? Imediat vedeam acum că e nevoie de o in- 
terventie... Hmm, ştii, Gogule, povestea cu Petrică si 
Lupu”? 


Soarele lui de lup... 

Sofisme 


— Gogule, vii diseară la sala? se iti de dupa display 
fata de neaos ardelean a lui Misu. 

— Nope, ma duc la crasma. Aaa... la bar, daca vrei sa 
sune mai bine, se corecta Gogu rapid. 

ー No, pai nu ne fu vorba să facem mişcare, să ne 
întărim mușchii, să devenim... cum i-o zis ăla cu abo- 
namentul?! se scarpina Misu la ceafa, dupa care se lu- 
mina: Fit! Asa i-o zis. Deci, ne „fit”-uim diseară? 

ー Eu ma ,,fit”-uiesc la cras... bar. 

Ochii lui Misu se rotunjisera a intrebare, asa ca 
Gogu catadicsi să-l lămurească: 

ー Am citit eu despre o cercetare, care zice că un 
pahar de vin roşu face chiar mai bine decât o sesiune 


de exerciţii la sală. Intăreşte inima si mușchii, îmbu- 

natateste performanţele, exact ca şi cum ai fi lucrat la 
aparate. 

— Aha, or fi zis iar nişte unii pe Facebook despre cer- 
cetători britanici şi tu repede te faci mangă, că face 
bine la sănătate. 

ー Canadieni. 

Replica il zapaci pe Mişu, care rămăsese blocat. 
Gogu explica: 

ー Cercetătorii. Sunt canadieni, nu britanici. De la 
Universitatea Alberta din Canada. $i nu ma fac manga. 

ー Nu, te faci pleaznă, soarele si pamatufu’ astora 
de n-au ce cerceta la universitatile lor. Da’ despre 
sport, mișcare, exerciţii şi influenţa lor benefică n-ai fi 
citit! Că găsim numa’ informaţiile alea de ne convin. 
Or ştii tu cum se numește asta, Gogule? Sofism, mă, 
sofism îi zice. 

De data asta, Gogu era cel blocat. Mişu savură câte- 
va clipe victoria, apoi cu zâmbetul larg latit peste fata, 
se legănă puţin pe picioare şi se întoarse uşor să vadă 
dacă mai sunt şi alţii martori la reducerea lui Gogu la 
tăcere. Nimeni nu părea că bagă de seamă discuţia 
celor doi, aşa că renunţă să se mai umfle în pene şi 
reveni la Gogu: 


— Adică, nu știi tu ce îi un sofism?! 

— Rationament aparent corect, dar fals în realitate, 
spuse dintr-o răsuflare Gogu, care între timp isi reve- 
nise. Ia te-te, cine ştie cuvinte smechere. Ia explică tu, 
de ce e fals raţionamentul meu când el se bazează, 
clar, pe o cercetare a unei universităţi. Or tu zici că 
ăia-s proşti?! 

ー No, că n-am zis io că-s proşti, dădu Mişu înapoi, 
lungind cuvintele ca şi când ar fi vrut să câștige timp 
suplimentar de gândire. 

ー Atunci, eu sunt prost?! 

Mişu se inrosi la fata, încurcat de intorsatura neas- 
teptată a discuţiei, dar pe Gogu îl pufni râsul. 

— Hai, măi Gogule... Uite ce-am vrut să zic: tindem 
să ne alegem, dintre informaţiile puse la dispoziţie, pe 
acelea care ne convin mai mult, care ne confirmă pă- 
rerile iniţiale sau care, câteodată, explică deciziile pe 
care le-am luat deja. Nu o facem conștient, nu falsi- 
ficăm, ci pur şi simplu tindem să confirmăm ceea ce 
stim sau banuim. Sau ce ne convine mai mult, cum e 
cazul tău acum. De ce să cauţi tu mai multe informaţii, 
când acelea ar putea să te convingă să depui ceva efort 
la sală şi să gâfâi cum ai făcut data trecută, mai bine te 
opresti la studiul acela al cercetătorilor britanici... 


— Canadieni. 

— Să fie sănătoși acasă la ei. Si cum ziceam, mai bine 
te opreşti la ăştia care te lasă să mergi liniștit la o 
băută. 

Gogu trase lung aer în piept, lăsă să iasă tot aerul ca 
şi cum ar fi oftat prelung, şi se uită în ochii lui Mişu 
zâmbind complice: 

— Ai chef să vii cu mine diseară să dezbatem sofis- 
mele astea la un pahar de vin? Face bine la sănătate şi 


ne exersăm şi mușchii creierului. 


După două ore de dezbătut sofisme și impactul lor 
asupra deciziilor din proiecte, plus două sticle de vin — 
care, după calculele lui Gogu făceau cam cât 20 de km 
de alergare uşoară — cei doi se deciseră să plece acasă. 
O oarecare influenţă asupra deciziei de a pleca avusese 
şi soţia lui Gogu. Fi, nu asupra lui Gogu, nu. Asupra 
lui Mişu: „Zău, Misule, aveam mare încredere în tine, 
e posibil să plecaţi cu gândul la făcut mişcare, si în loc 
de asta, să vă infundati într-o cârciumă la băut?! Păi, 
asa încredere să am eu în tine?!” 

Mai rămăsese un rest de vin în sticlă, aşa că Gogu îl 
întrebă pe Mişu: 

— Mai e putin, vrei? Cum Mişu refuză, îşi turnă el in 


pahar: 

— Nu prea mai am chef, dar decât să irosim bună- 
tate de vin... 

Lui Mişu i se aprinseră luminitele în priviri, de zi- 
ceai că-i girofar: 

— Uite, Gogule, alt exemplu de sofism: am dat banii 
pe vin, aşa-i? 

— Da, am dat. Eu. Că tu te-ai fofilat... 

ー Şi am băut amândoi cât ne-a făcut plăcere. Gogu 
dădu din cap. 

ー Si restul ăla nu ne mai trebuie, continuă Mișu. 
Gogu aprobă în linişte. 

ー Păi, si-atunci, concluziona Mişu victorios, de ce 
mai bem restul ăla? Iti spun eu de ce: e vorba de „cos- 
turi nerecuperabile”, sau cum zice englezul, sunk cost. 
Eroarea de judecată e următoarea: decizia noastră de a 
continua un proiect sau o iniţiativă este afectată de 
banii deja cheltuiţi, de efortul deja înglobat sau, câteo- 
dată, de nivelul de implicare emoţională. Dacă ne 
oprim, investiţia deja făcută pare să se piardă, si-atunci 
de multe ori continuăm, chiar dacă asta va duce în 
mod evident la pierderi suplimentare. Pricepi? N-avem 
puterea de a ne opri, pentru că ar însemna să accep- 
tăm pierderea. 


— Adică ne cer ăştia bani în plus? 

— Hai, mai Gogule, că nu poate avea omul o dis- 
cutie logică cu tine! Pe lângă banii pe care i-ai dat pe 
vin, care reprezintă investiţia iniţială, tu acum inves- 
testi şi starea ta de bine, că o să ti se facă rău de la 
restul ăla de vin. Până acum ai „investit” pe baza unor 
decizii corecte, dar acum decizia ta este afectată de in- 
vestitia deja făcută, dovadă că ai zis „decât să irosim...”. 

— Bine, măi psihologie ambulanta, hai acasă, că m-ai 
zăpăcit. Să sperăm că nevastă-mea o să considere că a 
investit suficient în căsnicia asta a noastră şi nu îi vine 


vreo idee creata... 

Mişu si prima de Paste 


— Gogule, oare om primi prima de Paste? 

— Da’ de ce mă întrebi pe mine, Misule? Întreabă-l 
pe Sefu’. Eu de un’ să ştiu?! 

— Anu” trecut ne-o dat... continua Mișu, continuând 
să-l privească iscoditor pe Gogu. 

— Şi dacă te binoclezi aşa la mine, iti închipui că il 
convingi sa ne dea si anul asta?! Zau, Misule, ce ai cu 
mine? Ori crezi ca am avansat pe scara ierarhica si acu’ 
decid eu cum sa impart banii companiei? 

ー Mno, nu chiar asa. Da’ ai putea să-i sugerezi lui 
Sefu’, nu? Mişu isi micşoră ochii până se făcură ca 
două fante şi continuă să îl fixeze pe Gogu. 

ー Ei, bravo, fă ochi de chinez că poate mă hipnoti- 


zezi. Deşi... Adevărul e că aş putea: îi zic să ne dubleze 

prima de anul trecut si să ne dea si vreo două zile li- 
bere in plus. Ce zici? 

Mişu nu zise nimic, rămase descumpănit, dar nu isi 
mări ochii la loc. 

— Da’ mai bine îi zic să ne dea şi un salariu în plus, 
adică al treisprezecelea, şi să ne trimită o săptămână în 
concediu în Grecia pe banii firmei. Ei? 

— Hai, mai Gogule, că iti baţi joc de mine! se prinse 
intr-un final Misu. 

— Pai, cine-a început, măi? sări repede Gogu, dar se 
întrerupse din avânt şi adăugă pe un ton total schim- 
bat, uitându-se peste umărul lui Mișu: Sefu’, ce bine că 
aparusi! Mișu încremeni cu ochii-n fante. 

ー Băieți, avem o situaţie! zise acesta şi-şi trase un 
scaun. Cei din birou, care toţi erau cu ochii şi urechile 
la discuţia dintre Gogu si Mişu, se adunară imediat în 
jurul lor. Sefu’ aşteptă pana când se lăsă liniştea, după 
care adaugă, uşor teatral: 

ー Băieți, s-a creat un precedent! Se uită în stânga 
şi-n dreapta, dar nimeni nu mișcă, toate privirile erau 
aţintite asupra lui şi nimeni nu tresări. Cineva..., re- 
petă apăsând silabele, cineva... a creat un precedent. 

— Că zi odată! Evident, Gogu zise doar în gândul 
lui, dar era clar că acelaşi îndemn era în mintea tutu- 


ror. Toți se resemnaseră deja demult, ştiau că Sefu’ nu 

poate renunţa la fazele lui de suspans, asa că îi făceau 
jocul, iar privirile rămăseseră nedezlipite de buzele lui. 
Numai ca, de data aceasta, Sefu’ prelungise prea mult 
agonia, iar Misu ceda: 

— Si cine îi „cineva”? 

ー Gresit! replică Sefu’ triumfător. Întrebarea corec- 
tă este: Care este precedentul creat? Sau, si mai corect, 
ar fi să ne întrebăm: Cum rezolvăm precedentul creat? 

ー Păi, răspunde tu, Sefule, la ambele întrebări, 
după care iti mai pune una Mişu despre primă si am 
terminat pe ziua de azi, se găsi Gogu deştept, dar tot în 
gând, că doar nu i se urâse de viata lui. Dar cum li- 
nistea deveni nefirească, se sacrifică: 

ー Hai, Sefu’, nu ne mai perpeli, zici că suntem 
mielu’ de Paşte tras în protap. Zi-ne şi hai să facem ce 
trebe” să facem. 

— Hmm, dacă mai putem face ceva, se inmuie Sefu’. 
Adevărul e că nu prea ştiu cum să o dregem pe asta: 
echipa de dezvoltare are o problemă cu Marius, product 
owneru!. N-a participat la ultimele două retrospective, 
şi-acum zice că, devreme ce nimeni nu s-a plâns şi 
proiectul merge înainte, nici nu mai e nevoie. Şi-a mai 
discutat si cu BA-ul nostru, de l-a convins si pe ăsta. 
Frate, chestia asta se ia mai ceva ca pojarul. 


— Da’ avem o problema amu’? interveni Mişu. 

— Mai, da’ tu nu te lași cu întrebările aiurea. N-avem 
„amu”, îl maimutari Sefu’ pe Mişu, da’ o să avem cu- 
rând. Scrum Masterw’ zice că dimensiunea story-urilor 
nu e ok, şi nici de criteriile de acceptanta nu e multu- 
mit. Da’ owneru’ n-a fost în retrospectivă, să audă ce 
zice echipa, şi acum nu prea se lasă convins că trebe’ 
musai să facă ceva. Si chiar daca „amu” — si se uită urât 
la Mişu — n-o să se lase cu greutăţi, data viitoare tot nu 
scăpăm. Deci, cum îl ducem pe ăsta înapoi în retro- 
spective? Fir-ar mama ei de precedenta... 

— Da’ de ce n-o fost data trecută la retrospectivă? 
De data asta toate privirile se intoarsera cu vadit re- 
pros catre Misu. Era cert ca nu era ziua lui de intre- 
bari corecte. 

ー Mno bine, știu că nu mai contează, se retrase aces- 
ta grabit. Ne gandim la solutie, gata, am priceput. 

Discutia mai continua ceva vreme, pana cand stabi- 
lira un plan de „convingere” a lui Marius. Un om valo- 
ros, de altfel, dar „căpos”, vorba lui Sefu’. Atmosfera se 
mai destinse, spiritele se mai domolisera, iar Sefu’ era 
vizibil încântat de faptul ca toţi se implicasera şi avu- 
seseră o discuţie cu adevărat productivă. Se ridică să 
plece, moment in care Mişu isi drese vocea: 

ー Auzi, Sefu’, apropo de precedentul ăsta creat. 


Întotdeauna duce la obisnuinta? Adică te aştepţi ca 

odata ce s-a intamplat, sa se tot repete? Da’ nu ma mai 
repezi... 

— Ha-ha, râse Sefu’, vezi că s-a creat o obisnuinta, 
te-astepti să te reped... Cam asa se întămplă, Misule, 
e adevărat. Îi ca în filmele americane când se judecă 
vreun proces. Găsesc ăia un verdict dat anterior, în 
împrejurări similare, şi pac! e precedent şi verdictul 
trebe” să fie acelaşi. Da’ acu” de ce te rânjeşti la mine? 

— Mno, nu-i nimic, mă gândeam că anu’ trecut am 


primit prima de Paste şi pac! amu’ îi Paste iar... 


Zambetul de la ultima pagina 


(in loc de postfata) 


In copilărie, ori de câte ori imi pica in mână o revistă 
sau un ziar, primul lucru pe care îl făceam era să des- 
chid la ultima pagină. Acolo era singurul lucru care mă 
atrăgea, aşa că lasam în urmă nerăsfoite paginile seri- 
oase şi gri, pline de informaţiile şi poveştile celor mari. 
Acolo era lumea jocurilor şi anecdotelor, a enigmelor 
nedezlegate şi a caricaturilor, o lume în care invatam 
râzând şi unde era mai multă diversitate decât în restul 
paginilor scrise parcă în acelaşi șablon sec de un autor 
morocanos. Dar pe vremea aceea nici nu era mare lu- 
cru de citit în rest. Dar de asta aveam să îmi dau seama 
mai târziu, când, în continuare, ultima pagină era sin- 
gurul loc în care rămâneam o vreme, după ce răsfoiam 


grăbit celelalte pagini. Cumva, pe nesimţite, plăcerea 

acelei cautari s-a pierdut. Probabil si pentru ca am in- 
ceput sa rasfoiesc tot mai putine reviste si ziare. Sau 
poate pentru ca ultima pagina a inceput sa intre si ea, 
incet incet, in niste sabloane predictibile care nu-mi 
mai dădeau aceeași satisfacţie a descoperirii. Cu si- 
guranta şi tehnologia moderna a avut un cuvânt de 
spus: astăzi, când mai toate publicaţiile sunt online, a 
dispărut şi ideea de ultimă pagină, cu tot farmecul ei 
din copilărie. $i brusc a apărut Gogu. A apărut pe o 
ultimă pagină de revistă într-un mod neaşteptat, luân- 
du-mă prin surprindere. Mărturisesc că o revistă ca 
Today Software Magazine, ce se autodescrie ca fiind o 
revistă „scrisă de programatori pentru programatori”, 
era ultimul loc la care mă aşteptam să îmi trezească 
aceste senzaţii de demult. Cu atât mai mult cu cât su- 
biectul abordat, gestiunea proiectelor, nu este chiar 
unul care sa descreteasca frunti. Gogu însă face excep- 
tie de la regula si ne poarta prin diverse situatii anec- 
dotice lasandu-ne de fiecare data cu senzatia ca am 
descoperit zambind ceva util pentru viata de zi cu zi. Si 
asta nu e putin lucru. Şi asa mi-au revenit vechile me- 
tehne: primul lucru pe care îl fac atunci când îmi pică 
în mână un nou număr din Today Software Magazine 
este să deschid la ultima pagină, să văd ce-a mai patit 


Gogu şi... să zâmbesc. Pentru cei care își mai amintesc, 


DIN PROVOCĂRILE UNUI MANAGER DE PROIECT 


în urmă cu ceva ani revista Știință şi Tehnică avea, unde 
altundeva decât pe ultima pagină, câte o povestioară 
semnată loan Grosan/Ars Amatoria. Savuram încântat 
lună de lună stropul de ironie fină aruncat într-o mare 
de informaţii reci-tehnice. Pe cei care nu au cum să-și 
amintească acest lucru îi încurajez să citească Epopeea 
spațială 2084 sau Planeta Mediocrilor şi îi asigur că nu 
vor regreta. Fiecare episod al acestor cărţi este o ultimă 
pagină, un amalgam zglobiu de bună dispoziţie şi joa- 
că. De aceea m-am bucurat să aud ca Simona Bonghez 
va strânge într-un volum toate peripetiile lui Gogu (si 
ale colegului său Mișu, în care, ţinând cont de origini, 
mă regăsesc deseori). Este o bucurie similară cu aceea 


a unui copil care primeşte o jucărie nouă. 


Dan SUCIU 
Lector, Facultatea de Matematica si Informatica, 


Director Technical Trainings, „3Pillar Global” 

